S-MARKET TEUVA – Teuvan uusi ja isompi S-market valmistuu pala palalta - Etelä-Pohjanmaan Osuuskauppa\nS-MARKET TEUVA – Teuvan uusi ja isompi S-market valmistuu pala palalta\nTeuvalla on meneillään Eepeelle historiallinen projekti, kun täysin uutta S-marketia rakennetaan vanhan marketin tontille kaupan palvellessa asiakkaita läpi rakennusurakan.\nEepeen vuoden 2021 suurin investointi on Teuvan uusi S-market, joka rakentuu vanhan marketin tontille tämän vuoden joulukauppaan. 90-luvulla kantatie 67:n varteen Teuvan keskustasta muuttanut marketti puretaan kokonaisuudessaan uuden tieltä.\nEnsimmäistä kertaa Eepeellä uusi myymälä rakennetaan vuoroin vanhaa purkaen ja uutta rakentaen.\n– Rakentaminen alkoi viime vuoden lopulla, kun osa vanhaa kiinteistöä purettiin ja myymälä tiivistettiin pienempään neliömäärään. Puretun osan paikalle rakennetaan uutta myymälää, jonka tiloihin muutamme ennen juhannusta. Tämän jälkeen loputkin vanhasta kiinteistöstä puretaan ja uutta myymälää laajennetaan. Myymälä valmistuu kokonaisuudessaan tämän vuoden joulukauppaan, marketpäällikkö Alf Grannas kertoo.\nSuuri merkitys koko paikkakunnalle\nUudella S-marketilla on Alfin mukaan valtava merkitys 5 000 asukkaan Teuvalle, jonka keskustaan ei ole rakennettu uutta vuosiin.\n– Asiakkaat kyselevät päivittäin, miten rakennustyöt sujuvat ja milloin muutamme uusiin tiloihin. Pienellä paikkakunnalla palveluita arvostetaan ja täysin uusi kauppa on suuri asia koko yhteisölle. Käyn itsekin viikoittain kurkkimassa rakennustyömaan etenemistä.\n300 neliötä vanhaa myymälää suurempi uusi S-market on ilmeeltään tyylikkään tummanharmaa, jota värikkäät osasto-opasteet ja tuoretuotteet rikkovat. Myymälätekniikka ja kylmäkalusteet tulevat olemaan energiatehokkaita ja ympäristöystävällisiä. Lisäneliöt tuovat mukanaan entistä laajemman päivittäistavaravalikoiman ja uusia palveluita, kuten paistopisteen, appelsiinimehukoneen ja pikakassat.\n– Palvelemme jatkossa paremmin sekä paikkakuntalaisia että kesäisin ohi ajavaa mökkikansaa, joka matkalla saaristoon ja rannikolle pysähtyy meillä ostoksilla, Alf iloitsee.\nUusi työympäristö antaa buustia\nS-market Teuvan koko henkilökunta odottaa uutta myymälää innoissaan. Myyjä Niina Pollari odottaa uusien palveluiden mukanaan tuomaa vaihtelua omaan työnkuvaan ja myymälän uutta ilmettä.\n– Odotan todella paljon asiakkaiden reaktioita, kun pääsemme muuttamaan ja ihmettelemään uutta kauppaa. Myös uudet henkilökunnan sosiaalitilat ovat tärkeä asia meille työntekijöille.\nNiina ja kollega Ville Hakala ovat yhtä mieltä siitä, että ilmeeltään nykyaikainen myymälä on tervetullut päivitys vanhaan markettiin ja sen keltavoittoiseen värimaailman, jonka on jo aika jäädä historiaan.\n– Työympäristön muuttuminen ja koheneminen tuo aina uutta buustia tekemiseen. Odotan eniten sitä kokonaisuutta, kun kaikki on uutta lattiasta kattoon ja kaupan yleisilme on raikkaan moderni, Ville miettii.\nLähikaupan valikoimaa ja palvelua arvostetaan\nS-market Teuvan kanta-asiakas Elsa Piippo odottaa uutta kauppaa innolla:\n– Hienossa kaupassa on mukava asioida. Olen innokas ruoanlaittaja, joten odotan erityisesti myös laajentuvaa valikoimaa. Olen ollut tähänkin asti tyytyväinen, mutta suurempi valikoima esimerkiksi tuoreissa lihatuotteissa on aina tervetullut.\nTerttu Hautamäki on niin ikään kaupan kanta-asiakas. Hän odottaa uudelta kaupalta erityisesti paistopistettä, josta saa kauppareissulla uunituoretta leipää mukaan.\n– Tämä on ollut tähänkin asti todella hyvä kauppa ja kohta se on vielä parempi. Toivon, että palvelu pysyy yhtä hyvänä jatkossakin ja henkilökunta auttaa eri tuotteiden löytämisessä uusilta paikoilta.


Juhanin kulttuuri/keräily/viihde: 2016\nSuomi on taas mainittu ulkomailla. Huumepoliisi Aarnion tuomio pääsi otsikoihin. Tulee jenkkisarja Shield mieleen tuosta sotkusta.\nTop Gearin heput ovat uudessa sarjassaan tehneet jakson suomen Lapissa ja siitähän kohu syntyi kun homovitsi kerrottiin.\nRuotsissa sen sijaan ollaan oltu huolissaan persunuorten pakkoruotsia vastustavasta mainoksesta. Kuvakieli oli ruoskimisten myötä vähän liikaa herkille ruotsalaisille.\nUrheilun puolella Suomi on herättänyt häpeällisiä tunteita. Nuorten lätkäkisoissa näyttää siltä, että hallitseva mestari jää ekaa kertaa historiassa lohkon jumboksi.\nAina ei voi voittaa, ei edes joka kerta. Tiesi jo Hugo-peikko aikoinaan.\nSaara Aallon kommentit tuntuu siltä, että olinpaikastaan riippuen hän haukkuu aina ne muut paikat. Englannissa kertoi löytäneensä todellisen kotinsa ja valitti ettei Suomessa ymmärretä häntä.\nHelsingissä juhli kotiin paluutaan mutta Ouluun päästyään sanoi taas Helsingin olevan paljon huonompi paikka.\nKuolleiden muusikoiden lisäksi nyt loppuvuodesta prinsessa Leia kuoli tähtien sodasta. Hän saattaa olla vielä mukana seuraavassa Star Wars leffassa koska hänen osuutensa ehdittiin jo kuvata.\nSuruunkin voi näköjään kuolla kun hänen äitinsä kuoli päivää myöhemmin.\nSen verran vaikeaa oli tuon prinsessan elämä, että olisi ollut parempi ilman koko leffaa.\nVuoden aikana kuoli myös se pikkurobotti R2D2. Tai sen sisällä ollut pikkuinen mies.\nOmia tuttuja kuoli kaksi kappaletta vuoden aikana mutta välillä tuntuu ihmisten tunteilevan enemmän julkkisten kuolemista. Kun jokin musiikki on ollut läsnä elämän mutkissa ja kurveissa ja sitten se esittäjä onkin poissa tai jonkin legendaarisen roolihahmon esittäjä.\nOmista suosikkisarjoistani avaruussarjoista Firefly ja Babylon5 kuoli molemmista henkilöt keiden nimmaria olen metsästänyt.\nNapoleon soloa aikoinaan sarjassaan esittänyt mies kuoli myös. Hänen nimmari mulla jo olikin.\nSamassa illanviettopaikassa kanssani käynyt henkilö kuoli poliisin luoteihin ja on postuumisti ollut otsikoissa loppuvuodesta paljon. Ei sentään kovin tuttuja oltu.\nKuolleista muusikoista omistan Lemmyn, Bowien ja Cohenin musaa. Konsertissa olen nähnyt Lemmyn kahdesti.\nVuosi meni vähän odottelevissa merkeissä. Piti palata työelämään pikkuhiljaa mutta odotan putkiremontin menevän ohi ennen sitä.\nAlkoholia tuli varsin maltilla nautittua. Enemmän kuin kolme annosta kerralla otan vain kolmesti vuoden aikana mukaan lukien huominen saunailta.\nRahat meni keräilyharrastukseen.\nKirjoja oli aikaa lukea tänäkin vuonna vaikka nyt jäin "vain" 67 kirjaan.\nKirjaston varaukset oli ilmaisia niin sai helpommin tv-sarjoja lainaan ja leffoja. Katsoin esimerkiksi kaikki 4 Tim Burtonin leffaa joita en vielä ollut nähnyt. Uusi leffa kyllä ilmestyi jo vuoden aikana. Myös Cronenbergin laajasta tuotannosta katsoin 4 leffaa.\nParas vuoden aikana katsotuista leffoista oli vanha hongkong rymistely Bullet in the head. Hollywoodiin siirtynyt John Woo teki tuon aikoinaan.\nSarjoista katsoin eniten Buffy vampyyrintappajaa kaikki 140 jaksoa.\nParas oli viimeisenä katsottu Fargon kakkoskausi. Oli paljon parempi kuin eka kausi.\nOstamani tallentava boksi on helpottanut televison seuraamista ja olen tallentanut 40 prosenttia tallennustilasta leffoilla ja muulla. Ei tarvitse kaikkea ostaa DVD.\nKeräilyssäni sain vaihtelua nimmareiden ja lätkäkorttien sekaan.\nC-kasettien talteen ottaminen ja uusien ostelu. postimerkkejä, lähes sata vanhaa possukorttia, suomalaisia majakoita.\nLiityin pelastakaa vanhat esineet sivustoon ja olen muutenkin tutkinut myytyjä hintoja erilaisista vanhoista esineistä ja keräilyharvinaisuuksista.\nEsimerkiksi 70-luvun arabia maitokannu oli myyty 59 eurolla+postit. Löysin sen kerran markkinoiden jälkeen parkkipaikalta. Aika hyvä löytö.\nVielä piilossa jossain lymyilevä 80-luvun donkey kong peli olisi ehjänä 50 euron arvoinen.\nMitään en ole myymässä mutta on kiva saada selville vähän hintatasoa.\nTelevision ihmeellisessä maailmassa eri kanavat teki katsojaennätyksiään. Foxilla uudet x-files jaksot, subilla x-factor UK, Linnan juhlat teki taas ennätyksen ja nelosella haluatko miljonääriksi. Nelonen myös ekaa kertaa oli ainakin jonkin aikaa katsotumpi media kuin maikkarin kanavat.\nTietokoneella en tänä vuonna pelannut enää yksinäni mutta ihmisten seurassa erilaisia korttipelejä pelasin viikottain kolmea eri peliä. Ekaa kertaa myös pelasin pokeria rahasta mutta se jäi yhteen kertaan. Trivial pursuitia ja aliastakin pääsin molempia pelaamaan.\nMusiikkia en tänä vuonna paljon kuunnellut. Pari kiinnostavaa uutta levyä olivat pettymyksiä. Yhdelläkään keikalla en myöskään käynyt.\nLeffassa kävin kerran.\nPenkkiurheilun puolella sai seurata Kontisen läpimurtoa tenniksessä ja Laineen voittokulkua jääkiekossa. Alkuvuodesta leijonat olivat eri ikäluokissa lähes voittamattomia. Loppuvuosi on sitten ollut murheellinen.\nOlympialaiset näytti, että mikään ei ole entisensä. Eipä olisi joskus kauan sitten uskonut, että suomen paras urheilija on joskus oleva naisnyrkkeilijä.\nTrumpin pääsy presidentiksi osoitti myös kuinka mikä vaan on mahdollista.\nLähinnä kauneutensa ansiosta suosiossa oleva tennispelaaja Ana Ivanovic ilmoitti lopettavansa uransa. Hän on voittanut ranskan avoimet ja ollut jonkin aikaa listaykkösenä rankingissa.\nItse en hänen ulkonäköönsä ole hullaantunut mutta tenniskorttieni joukossa hänen nimmarinsa kuitenkin on.\nKokoelmassani on rankingissa top10 joukkoon päässeitä pelaajia 42 nimmaria.\nLisäksi vielä 30 muun pelaajan pelipaidan palanen. Joidenkin nimmarit on niin kalliita, että tyydyn noihin palasiin. Ne on leikattu asuista joilla on pelattu virallisia otteluita.\nKuvassa oikealla tuo Ivanovic.\nvasemmalla on tämän hetken naisten ykkönen Kerber. Hänen nimmarinsa sain parilla eurolla siinä vaiheessa kun ei vielä kovin tunnettu ollut pelaajana.\nEipä olisi vuoden alussa uskonut, että tässä vaiheessa Djokovic ja Serena ovat molemmat menettäneet maailman kärkisijat. Sen verran ovat olleet ylivoimaisia viime vuodet.\nvuoden viimeinen runo on varsin kiihkeä.\nhuomisen paukkeen ja vihellyksen tunnelma on siinä kuvattu\nensi vuonna laitan vain yhden runon viikossa niin kestää vähän kauemmin oma tuotantoni.\nOnnea tulevalle vuodelle kaikille lukijoilleni!\nSulje ovi tiukasti perässäsi, mutta riisu kenkäsi ensin. Ethän jättäisi käsiäsikään pesemättä jos toivoisit vessan ovella odottelevan suutelevien herrasmiesten jonon.\nPuistele olkapäiltäsi harmaa tuhka. Ethän kävelisi suoraan perunamaalta morsiusvuoteelle vaikka sulhanen olisikin jo kuollut.\nRiisu vaatteesi kokonaan, meillä ei ole salaisuuksia. Unohda hetkeksi maailman viimeiset tunnit, puhutaan siitä sitten huomenna.\nTule tänne niin tehdään jotain syntisen kaunista, jotain mikä on varmasti kielletty jossain laissa.\nSulje korvasi vihellykseltä joka saattaa olla se viimeinen iso pamaus.\nKuuntele vain tätä ihojen sinfoniaa kun soitamme toisiamme.\nRäjähdetään kappaleiksi tänäkin yönä, polta minua tulellasi taas kerran.\nSalli vielä yksi suloinen kuolema sylissäsi. Meidän sodassa rakkauskin on sallittua\nLähettänyt Juhanin kulttuuri/viihde/keräily klo 8.39 1 kommentti:\nKokonaista 4 arkipäivää tässä ennen uutta vuotta. Tässä ehtii vaikka lukea vuoden viimeisen kirjan loppuun. Yhden kirjan sain lahjaksi.\nJoulu meni maaseudun lumettomassa rauhassa. Joulupäivänä kävi vieraita sen verran ettei kovin rauhallista ollut mutta kai sekin jouluun kuuluu. Talon kissa oli vahvasti talviunilla ja nukkui koko päivän. Kesällä sitä ei saa sisälle ennen kun kaikki ovat nukkumassa.\nJoulun tv-tarjonnasta katsottiin Frozen animaatio. Siinähän olikin Saara Aalto pääosassa. Ilmankos lauloi sen kuuluisan Let It Go kappaleen myös x-factorissa.\nJoulujaksoja tuli ainakin huutopaikkakeisarilta (vain Jimillä aiemmin näytetty jakso). Doctor whon jouluspeciaali ja samalla 10. kauden traileri. Pokka pitää joulujaksoa harvoin näkee mutta jouluna nyt ainakin joskus.\nLumiukkoa katsoin sen verran että Walking in the air kajahti ja samu sirkan joulutervehdystäkin. Siihen on lisätty uudempia animaatioita jotka tuntuu aika väkisin liimatulta perinteiseen formaattiin. Kun niissä pätkissä ei edes ole mitään jouluun viittaavaa.\nKomisario Palmu leffat tuli kaikki. Otin boksille talteen suosikkini Kaasua KP ja katsoin harvoin näkemäni Vodkaa KP.\nKonserteista katsoin helsinki mission konsertin sekä raskasta joulua. Melkein 70v äitini valvoi vielä viimeisenä tuota hevipläjäystä katsoen kun muut olivat jo menneet nukkumaan. Jarkko Aholaa fanittaa suuresti. Hevi on nykyään todellakin koko kansan musaa.\nMarco Hietala paljasti tuossa ohjelmassa saaneensa lääkityksen masennukseen lopuksi elämää.\nTaiteelliset taipumukset ja mielenterveysongelmat menevät tutkimuksen mukaan käsikädessä. Tai ainakin riski on suurempi. Kun jättää lääkkeet ottamatta ja lääkitsee itseään viinalla, niin taidekin sujuu paremmin tai ainakin teiteilijan elämä. Itsekin olin runojen kirjoittamisessa luovimmillani siinä vaiheessa, kun ei vielä lääkitystä ollut vaikka tarvetta olisi ollut.\nIlmeisesti juuri kirjalliset taipumukset ovat isoin riski sairastua.\nNykyisistä muusikoista tulee mieleen muutamia, jotka ovat kertoneet mielenterveysongelmistaan.\nCheekilla on kaksisuuntainen mielialahäiriö.\nMarcon lisäksi Mokoman laulajalla Marko Annalalla on masennus.\nOireista päätellen ex-Stratovariuksen Timo Tolkilla on skitsofrenia.\nVuoden loppuun vielä yksi muusikkokuolema. George Michael. Ja puna-armeijan kuoro syöksyi mustaan mereen. Tänä vuonna jo yksi jalkapallojoukkue koki saman kohtalon. Ja aiemmilta vuosilta oli se venäläisen jääkiekkojoukkueen turma.\nLentäminen on turvallista mutta sitten menee kerralla monta kun rytisee. Tilastollisesti on paljon vaarallisempaa ajaa sinne lentokentälle, kuin lentää koneella.\nSama juttu susien pelkäämisessä, että jos lapsia kyyditään autolla etteivät susien kynsiin joudu, niin se autokyyti vasta vaarallista onkin.\nEi nyt ihan kuolema mutta Pirjo Nuotio poistui eläkkeelle maikkarin uutisista. 40 vuotinen ura ruudussa. Ylen hittisarjoista kotiin takaisin ja Sorjonen päättyivät.\nKehutaan nyt vielä tässä vaiheessa nelosen tiedä ja voita puhelinvisaa. Aamulypsyn Jaajokin tuota bimboa usein haukkuu mutta menepä itse tuonne ruutuun ja kälätä tunnin verran lakkaamatta houkutellen osallistumaan kisaan. Tuolla naisella on valtavat rinnat ja avarat kaula-aukot sekä sitäkin parempi vahva murre. Tervetuloa PELLAAMAAN. Ihan piristävää välillä vilkaista ja kuunnella vähän aikaa. Plussana myös ettei ole mihinkään viidakon tähtöset tyylisiin bimbo-ohjelmiin liittynyt ainakaan vielä. Jotkut noista bimboista kyllä tahallaan esittää tyhmää.\nTapaninpäivänä alkaa aina perinteisesti 20-vuotisten lätkäkisat. Puolustava mestari Suomi hävisi avausottelun. Kiekko niin sanotusti pomppi vastustajalle. Tarkemmin sanottuna se pomppi Suomen maaliin.\nTapaninpäivänä pelataan aina myös englannissa jalkapalloa.\nOma suosikkini on ollut 90-luvulta lähtien Sheffield Wednesday. Joukkue tippui pääsarjasta melkein heti tässä vaiheessa eikä ole takaisin palannut. Välillä on pelattu kolmannellakin tasolla.\nViime vuosina on ollut kuitenkin parempaa peliä ja viime kauden päätteeksi oli yhdestä ottelusta kiinni ettei nousua olisi tullut. Tuota Wembleyn stadionilla pelattavaa ottelua sanotaankin maailman kalleimmaksi otteluksi koska sen voittaja saa seuraavaksi kaudeksi valioliigan tv-oikeuksista oman osansa.\nTällä kaudella on sujunut samaan tahtiin kuin viime kaudella vaikkei ihan suoraa nousua olekaan tulossa tässä vaiheessa.\nTuossa tapaninpäivän kierroksella tuli hieno vierasvoitto sarjaa johtavaa Newcastlea vastaan.\nJotkut ihmettelee miksi kannatan tuollaista joukuetta mutta mitä järkeä siinä olisi, että kannattaisi vaan menestyvää joukkuetta ja vaihtaisi heti kun menestys loppuu. Tai että vaihtaisi suosikkia sen mukaan mihin kaupunkiin muuttaa. Isoista seuroista mestareiden liigassa suosikkini on saksalainen Bayern Munchen.\nTimo Soinin parhaita puolia on Millwallin kannattaminen vaikka se on kolmannella sarjatasolla.\nJoulureissulla etsin vähän kadoksissa olleita keräilytavaroita. Joitakin postimerkkejä löytyi ja laskin, että keräysalueellani vuodet 1930-1995 suomalaisista merkeistä puuttuu 110 kpl. alle 2kpl vuotta kohden.\nKasetteja löytyi iskelmäosastoa. Niillä ei sen kummempaa keräilyarvoa ole mutta kun tarkoitus on kerätä yksi kasetti jokaiselta vähän tunnetummalta esittäjältä niin sain hyvän kattauksen tuolta alueelta. Noin 60 eri esittäjää on nyt kokoelmassani ja lisää olen hankkimassa.\nViime viikon hankinnoissa oli myös Irwinin viimeinen äänitys vuodelta 1990. Samalla kasetilla soittaa viimeisen kerran hurriganesin Albert Järvinen. Molemmat kuolivat samoihin aikoihin.\nOtin jonkin verran valokuvia äitin kaapeissa olevista tavaroista niin riittää blogiin materiaalia. Ainakin donkey kong elekteroniikkapeli lymyilee vielä jossain piilossa.\nAmigan peli Monkey island 2 on tallessa kotelon, 11 disketin ja ohjevihkon verran. Joissakin myydyissä kohteissa on ollut vähän enemmän lärpäkkeitä mukana ettei välttämättä ole ihan alkuperäinen paketti. Tuota peliä on ebayssa myyty monta kertaa ja hinnat ovat parhaimmillaan nouseet yli 60 euroon. Huutonetistä sen saa 30 euron hintaan. Mitään ei näköjään kannata heittää pois.\nItse säilytin tuon ihan sen takia että on komea paketti ja oli lempipelini amigalla. Mielellään pelaisin uudestaan läpi mutta se pelikone on hajonnut. Toimivasta amigastakin saa nykyään melkein satasen.\nKivana bonuksena mainittakoon, että tuon kannessa olevan merirosvon ääninäyttelijä on sama joka Terminator leffoissa esitti Sarah Connorin psykiatria. Omassa nimmarikokoelmassani on hänen nimmarinsa.\nLoppuun ei tule runoa ihan sen takia, että niitä on rajattu määrä varastossa ja loppuvat kesken jossain vaiheessa. TOP listaakaan en nyt keksi.\nVuoden viimeisessä blogissa käyn vähän läpi tätä vuotta 2016. Sitä odotellessa lukekaa vaikka tätä postausta kahteen kertaan. Näkemiin!\nLähettänyt Juhanin kulttuuri/viihde/keräily klo 3.14 1 kommentti:\nMaaseudun rauhaan siirtyminen jouluksi lähenee. Talo on jynssätty puhtaaksi ja muutenkin alkaa olemaan valmista. Vielä ehtii tämän blogin kirjoittamaan. Ennen uutta vuotta olisi tarkoitus vähän käydä läpi vuoden kulkua. Luettujen kirjojen määrää jne.\nSaara Aalto palasi suurena tähtenä Suomeen ja aikoo kai viimein saada oman levyn aikaiseksi. Suomalaisille on niin tärkeää kun suomesta puhutaan ulkomailla. Onhan täältä aiemminkin tullut euroopan soitetuimpia kappaleita kuten sandstorm.\nTerrorismi ei ole vielä Suomeen jalkautunut, että siinä mielessä ei olla kansainvälisiä. Omasta takaa löytyy sekopäitä kyllä valitettavasti.\nTampereella sorsapuistossa pelattiin kaksi ulkoilmaottelua jääkiekossa. Yleisöä oli yhteensä 19000 vaikka ottelut tuli suorana neloselta. Itse olen aina kannattanut vain Ilvestä vaikka Lahdessa asunkin nykyään. Viime vuosien surkea menestys sopii luonteelleni. Osaa sitten olla kiitollinen pienestäkin menestyksestä. Olin paikalla kun Ipa viimeksi pelasi finaalissa.\nKuvassa muun lätkäaiheisen kaman seassa kuvaamataidon tunnilla väsätty ilves naamio.\ntoinen syömähammas on tippunut, joka on varsin symbolista. Korvan tupsuna on höyhen kanalasta jossa olin pari kuukautta töissä.\nOsallistuin veikkaukseen jossa piti laittaa järjestykseen kaikki 15 liigajoukkuetta joulutaukoon mennessä. Kisa oli sen verran vaikea että kahdella oikealla sijaluvulla taisi voittaa. Itse sain oikein vain TPS kolmannen sijan. Itsekin olisin saanut kaksi oikein jos Ilves olisi eilen voittanut ottelun, jonka hävisi viimeisillä minuuteilla.\nSuomi ja Tampere oli muutenkin esillä kun saksalainen jalkapalloseura on käyttänyt kummelin sketsiä. Sama sketsi on ollut aiemmin amerikkalaisen korisseuran osalta esillä.\nTästä tuli mieleen vanhat maalimainokset. Poika se on kalkkuna! Tuo "poika" oli jalkapallovalmentaja Ville Lyytikäinen joka nyt on kuollut.\nVille muistetaan myös Vääpeli Körmy leffoista.\nKotimaisessa televisiotarjonnassa suomilove on pärjännyt odotetun hyvin uudella ohjelmapaikalla. Mutta on se käsittämätöntä, että sama ohjelma saa nyt ylen toisella kanavalla puolet enemmän katsojia. Itsekin olen nyt seurannut sarjaa että turhaan valitan. Katson kylläkin tiistain uusinnan.\nKirjoitinkin aiemmin tuosta miten kanava vaikuttaa katsojamäärään omituisesti.\nMaikkarilla huomenta suomeen valittiin uusi tiimi. Muutaman vanhan tutun joukossa on uutena esim ravilähetyksistä tuttu missi Joanna Kuvaja. Ivan Puopolon huumoria en ole koskaan tajunnut mutta nyt on maikkarin aamushowssa hänkin. Ylen ohjelmissa ollut aiemmin.\nLate Karhuvaara ja hänen Pasila piirretyn versio Kontiovaara ovat kaikkien aikojen aamujuontajia kyllä.\nJouluna on tulossa Doctor whon spesiaalijakso ja konsertteja. Aika vähän katsottavaa. Lumiukko ja samu sirkan joulutervehdys kuuluu aina jouluun. Komisario Palmu leffatkin tulee kaikki.\nTuon ekan kuvan lisäksi tässä lisää lätkäkamaa. Suomi pelaaja joka ampuu tulisen lämärin kun painaa kypärästä.\nKeräilyosastolla olen tilannut lisää kasetteja. Saattavat tulla ennen joulua. Tarkoitus olisi hankkia yksi kasetti esittäjää kohden, mahdollisimman halpoja mutta samalla jotenkin kiinnostavia julkaisuja. On ne kyllä nostalgisia kapistuksia. Yli 20 ulkolaista ja yli 20 kotimaista esittäjää jo löytyy.\nJoulureissulle lähden kameran kanssa niin saan kuvia tavarasta, jota en viitsi kärrätä omaan asuntoon. Toivottavasti löytyy myös sellaista, joka oli piilossa edellisellä käynnillä.\nViime aikoina olen löytänyt paljon myyntiarvoja erilaisille esineille joita omistan tai pitäisi jossain nurkissa lymyillä.\nJouluksi runo joka kannustaa syömään hyvin joulun herkkuja. Itse olen jo suklaalla aloittanut.\nSinulla on heti tuossa\nleuan ja varpaidenpäiden\nhalaamiseen otollista maaperää.\nMukavan pyöreitä neliöitä.\nOikein mukavaa ja lämminhenkistä joulua kaikille blogini lukijoille!!!\nLähettänyt Juhanin kulttuuri/viihde/keräily klo 2.54 3 kommenttia:\nViikon päästä on aatto. Itselläni ei enää ole suunnitelmissa muuta kuin siivous. Vaikken tässä asunnossa joulua vietäkään niin on kiva tulla siistiin kotiin takaisin sitten.\nJoulukortteja ens viikolla odottelen.\nVuotuinen kolesterolimittaus on tehty ja alle kuuden on pysynyt sukurasitteesta huolimatta. Liikunnalla voisi vähän saada alemmaksi.\nEdellisen dekkarin jälkeen olen lukenut pari viikkoa ruotsalaista Åsa Larssonin dekkaria. Tämä on vasta kolmas kirjailija jonka dekkareita olen lukenut kaksi kappaletta. Harjunpäät ja Chandler muut.\nTämä kiinnosti kun henkilöistä monilla on suomalaiset sukunimet. Torniojokilaaksossa. Tässä kirjassa liikuttiin uskonnollisissa piireissä kuten ensimmäisessäkin hänen kirjassaan. Päähenkilö on järkyttynyt ekan kirjan tapahtumista ja on sairaslomalla. Oleilee paikkakunnalla jossa on tapahtunut pappien murhia muttei sen kummemmin asiaa tutki. Henkilöt muistelevat paljon vanhoja tapahtumia, niin lukija saa tietoon mitä kaikkea on tapahtunut, kun murhattu oli vielä hengissä.\nDekkareista olisi tarkoitus joskus lukea James Ellroyn ja Dennis Lehanen kirjoja. Tosi vähän olen dekkareita lukenut mutta muutaman kuitenkin.\nStephen King on viime vuosina kirjoittanut dekkareita joista eka on suomennettu. Se oli hyvä.\nKirjastosta sain lainaan Fargon 2. kauden DVD. Toisella kaudella on eri vuosikymmen ja eri henkilöt kuin ekalla. Sama tunnelma ja sama paikka. Mustaa huumoria reppanoista ihmisistä jotka sotkeutuvat murhiin, leppoisia maalaispoliiseja ja raakoja rikollisia. Fargo on alunperin ollut Coen veljesten kuuluisa elokuva ja tämä sarja on samassa hengessä tehty. Jakson alussa lukee aina, että tapahtumat ovat totta mutta nimet muutettuja jne. Mutta oikeasti ne tapahtumat eivät ole totta. Se on matkittu elokuvasta myös.\nJos tykkää mustasta huumorista niin fargoa voi suositella, niin leffaa kuin sarjaakin. Ensi vuonna tulee vielä kolmas kausi.\nAlppihiihdossa suomella menee surkeasti. Paras laskija Sandell lopetti kesken kauden ja yrittää parannella selkäänsä. Romar sen sijaan palasi vuoden tauolta. Saas nähdä koska seuraavan kerran joku pääsee pisteille.\nMuutama sekalainen ajatus uutisaiheista\nTies kuinka kauan on maailmanrauhaa horjuttanut Usan ja Venäjän huonot suhteet mutta nyt kun Trump kasaa hallitusta venäjän ystävistä niin sekin on nyt vaaratekijä. Ei hyvä tämäkään.\nMua ärsyttää aina kun huumeita takavarikoidaan ja joka kerta mainitaan paljonko olisi lastin arvo ollut katukaupassa.\nEikö tärkeintä ole että ne aineet on pois narkkareilta, eikä se että paljonko joku olis tehnyt rahaa niillä? Raha aina tärkein juttu.\nJoulukalenteria katsellessani olen miettinyt että onko tontuilla ollut aiemmin rinnat. Pirpana-tontulla on aika isot tissit, mikä on melkoisen hämmentävää.\nTässä olis ekat kasetit jotka olen ostanut 2000-luvulla. Tarkoitus olisi ainakin nyt aluksi hankkia vain yksi kasetti esittäjää kohden. Onneksi oli aika paljon varastossa jo 90-luvulla ostettuja niin ei kaikkea tarvi ostaa.\nKyllä näilläkin arvoa alkaa olemaan. Huutiksessa on viime aikoina isoin maksettu hinta ollut Irwinin kasetilla 105 euroa. Sleepparit 54 euroa.\nItse ostelen mitä halvalla saa ja odottelen sitten vesi kielellä seuraavat parikytä vuotta hintojen nousua. Heh. No ei raha tässä tärkeää ole kun haluan vaan säilyttää ja kerätä vanhaa tavaraa.\nKuvassa Johnny Cash englantilainen kokoelma 1970\nHectorin timanttia myynyt Hectorock 1974\nJuicen grand slam, 17 kappaletta sisältävä Boogieteorian alkeet 1983, yksi kappaleista on 16minuuttinen pieksämäen asemalla blues.\nEppujen eniten myynyt studioalbumi kahdeksas ihme 1985\nSleepparit sings Matti+Teppo 1987 (tässä kaksi artistia kätevästi samalla kasetilla)\nEnnestään mulla ei näin vanhoja kasetteja ollutkaan. Leevin häntä koipien välissä 1988 oli vanhin.\n5 kasetin paketti on jo ostettu lisää muttei vielä postissa.\nLoppuun runo kylästä jonne jouluksi menen.\nTarkemmin sen keskustasta.\nTuosta se alkaa\nja siihen se loppuu\nJa siinä välissä raukea lehmä\nleipoo lantakakusta kappaleen katoavaa kansallismaisemaa\nLähettänyt Juhanin kulttuuri/viihde/keräily klo 2.11 Ei kommentteja:\nTunnisteet: c-kasetit, kirjat\nSaara Aalto jatkoi omalla linjallaan eli ikuinen kakkonen. Aiemmin on voitto mennyt sivu suun talentissa, voicessa ja euroviisuissa kahdesti.\nTässä tapauksessa voitto ei niin merkittävä olisi ollutkaan myöhemmän menestyksen kannalta. Toivottavasti nyt saisi hän uransa käyntiin kunnolla.\nSimon Cowell teki levysopimuksen yleisön vihaaman pelleräppäri Honey Geen kanssa että bisnes on vähän eri juttu kuin mitä siinä kisassa kehuja jaettiin laulajille.\nSaaran mentori Sharon Osbourne oli ainakin huonoin mahdollinen. Sen verran epämääräistä toimintaa oli hänellä.\nSub kanava pääsikin suorien finaalilähetysten avulla ekan kerran miljoonaan katsojaan.\nItsenäisyyden ohjelmat ylellä olivat tietenkin vielä suositumpia. Myös ykkösen kotiin takaisin sai edelleen hurjasti katsojia.\nNelosella oli selvästi huonoin viikko näistä pääkanavista. Stand-up oli ainoa joka kiinnosti katsojia.\nOlen muuten itseäni aina pitänyt ikuisena kakkosena kun syntymäpäiväkin on 22.2.\nSuomi on taas maailmanmestari. Kunhan valitaan vaan laji mitä harrastetaan mahdollisimman pienellä alueella. Ruotsi jäi ilman mestaruutta nyt kolmannen kerran säbä finaaleissa.\nMestaruuden arvostusta kuvaa se että katsojia finaalilla oli selvästi vähemmän kuin mäkäräisen takaa-ajossa edellisenä päivänä.\nMäkäräinen on ylittänyt kyllä odotukset kun on kakkosena cupissa. Muutenkin on hiihdossa mennyt hyvin. Pärmäkoski jo kolmesti palkintopallilla ja Heikkinen kahdesti.\nNorjalaisten tilanne on semmonen, että heidän omassa nobelgaalassaan Conan O'Brian vitsaili huulirasvasta.\nVenäjällä tilanne vaan synkkenee kun uusia raportteja saapuu mutta eipä tuo nyt iso yllätys ole. Kun ottaa huomioon miten Putinin johtama maa muutenkin suhtautuu kansainvälisiin sääntöihin. Ja kun ottaa huomioon miten yleistä dopingin käyttö taitaa olla muuallakin. Osaa sitä amerikkalaisetkin ja korruptio jyllää KOK/fifa osastoilla niin ei tässä länsimaitakaan kehumaan pääse.\nSuomen surkea jalkapalloilu on nyt surkeimmalla tasolla miesmuistiin ja ruotsalainen valmentaja oli suunnilleen samaa tasoa kuin Elop Nokialla. Ihan ansaitusti potkut sai vaikka mahdoton tehtävä se menestys tuntuu olevan kaikille valmentajille. Tämä ei edes yrittänyt.\nTässä muutama TOP\nSuosikki joululaulu: En etsi valtaa loistoa\nKauneimmat silmät: Jennifer Connelly\nSeksikkäin juontaja: Elina Kottonen\nPelottavin elokuva: Kuudes aisti\nkäsikirja linnunradan liftarille\nChildren of Bodom: Aces high\nLaura Närhi: Hetken on tie kevyt kulkea\nArnold Tilgmann: Suosikkini korttipiirtäjistä. Possukortteja kerään ja 11kpl on nyt semmosia tunnetumpia piirtäjiä joita vähän enemmän haalin kuin muita.\nTilgmann piirti ainakin 1500 korttia omistamalleen Paletti yhtiölle, että oli tosi tuottelias.\nHänet tunnetaan sisu askin ja sen logon suunnittelemisesta 1920-luvulla ja tuosta paletti yhtiöstä joka julkaisi esim Tex Willeriä.\nMinulla on nyt 13 possukorttia häneltä.\nja päivän runo seuraavaksi\nJos vastaisin kyllä\nSilmät loimuten vastaisin arkaan uteluusi: kyllä\nSilloin, älä erehdy kysymään väärin\nLähettänyt Juhanin kulttuuri/viihde/keräily klo 3.34 Ei kommentteja:\nJoulu etenee ja telkkarista ohjelmatarjonta heikkenee. Kaikki menee tauolle tai loppuu pitemmäksi ajaksi. Ylen Joulukalenteri on sentään ollut parempi kuin aikoihin.\nHyvä tarina, huumoria ja seksikäs tonttu Pirpana.\nNelosen Stand-up esitykset ovat vähän vaihtelevan tasoisia. Osa esityksistä on tosi hauskoja mutta sitten on välillä semmosta tylsää, että kerrotaan omista kokemuksista vaikka synnytyksessä ja kuvitellaan sen olevan hauskaa.\nRadiota kuunnellessa on vähän sama ongelma kun vaikkapa aamulypsyssä kerrotaan omista kokemuksista elämän varrelta ja kuvitellaan kaikkien haluavan kuulla. Ollaan muka niin kiinnostavia henkilöitä ja sorrutaan vain kehuskelemaan keitä kaikkia ihmisiä on tavattu. Toistaalta tuo aamulypsy taitaa olla paras ohjelma radiossa. On siinä hyvätkin puolensa.\nKun ei ole telkussa katsottavaa niin ostin Hell On Wheels sarjan kolmannen kauden.\nSarja kertoo junaradan rakentamisesta villissä lännessä. Sarjaa ei suomessa ole näytetty missään mutta dvd:tä löytyy paljon myytävänä. Kaikkia viittä kautta.\nSarjan näyttelijät eivät ole kovin tunnettuja. Yksi on tuttu star trekista ja rappari Common sai Oscarin Selma elokuvan laulusta. Näytteljänä hän on ollut esim Suicide Squadissa. Hänen nimmarinsa minulla on ainoana tästä sarjasta.\nPäähenkilö on Clint Eatwood tyylinen sankari joka vähän tylsästi selviää joka pulmasta nyrkkien tai pistoolien avulla ja näyttää olevan aina huonolla tuulella.\nMuita keskushenkilöitä on mukavampi seurata. Esimerkiksi tuo Common esittää vapautettua orjaa, joka yrittää pitää puoliaan eikä siedä mitään rasismia tai vähättelyä. Hän pääseekin poikkeuksellisen isoon asemaan valkoisten keskellä ainakin paikoitellen.\nLinnan juhlat sai taas ennätysyleisön. Toisena vuotena peräkkäin meni vanha ennätys rikki. Suunnilleen puolet suomalaisista katsoi.\nNeziri oli mielestäni kaunein mutta miehetkin sai suosiota tällä kertaa. Veteraanit, karhujen kaverit ja Robin.\nOnhan tämä mennyt paljon viihteellisemmäksi kuin vanhaan aikaan, mikä selittää noita katselulukuja.\nJatkotkin on vielä erikseen.\nParaatissa huomiota herätti askelissaan sekoillut isoherra sotaherra. Ei millään saanut jalkojaan oikeaan tahtiin. Kuulin myöhemmin, että tämän vuokra-asuntoni omistaja oli ollut armeijassa samaan aikaan kyseisen miehen kanssa.\nLotto uudistui ja päävoiton voittaminen on taas vähän vaikeampaa. Hauskasti kuitenkin mainostetaan kuinka nyt voittoja tulee entistä enemmän ja toivotetaan tervetulleeksi vanha tuttu numero 40.\nUrheilun puolella on parit kisat kesken niin ei niistä nyt vielä enempää.\nSen voi nyt mainita että parikytä vuotta vanha Kasvion SM meni viimein rikki vapaauinnissa.\nLaitetaan tähän TOP listojen sijaan vähän suosikkejani eri asioista.\nSuosikki elokuva: Matrix\nSuosikki näyttelijä: Philip Seymour Hoffman\nSuosikki tv-sarja: Twin Peaks\nSuosikki Bond nainen: Famke Janssen\n80-luvun hevialbumi: Seventh son of the seventh son\nAmigan suosikkipeli: Monkey island 2\nparas radioääni: Klaus Fleming\nKeksin lisää myöhemmin.\nKuvassa on yksi sivu ostamastani postimerkkipaketista. Eli kaikki 48 SPR hyväntekeväisyysmerkkisarjaa vuosilta 1922-2000. En ole laskenut mutta arviolta noin 150 merkkiä pitäis sisältää postituoreena eli käyttämättömänä.\nOsa mulla oli jo ennestään mutta kannatti ostaa kun oli niin halpa. Postimerkkien hinnat on tosi alhaalla nykyään.\nKeräysalueeni kotimaisten merkkien suhteen on vuodet 1930-1995. Tältä alueelta puuttuu tällä hetkellä varmaan jotain 120 merkkiä tai arkkia.\nEhkä ostan jotain lisääkin kun on niin halpaa.\nOlen löytänyt lisää arvokkaita vanhoja juttuja. Tuo mainitsemani amigan suosikkipeli on aivan valtavissa hinnoissa ebayssa. Tarvii varmaan olla tallella kaikki alkuperäisessä paketissa olleet liput ja laput. Itse otin talteen vain kannen mutta täytyy ottaa ainakin disketit vielä säilöön myös.\nOlishan tuo amigakin toimivana satasen arvoinen mutta omani hajosi ja meni kierrätykseen.\nC-kasettien hintoja olen tutkinut nyt ostotarkoituksessa muttei oikein sopivaan hintaan mitään löydy. Postikulut kun tulee vielä päälle niin alle 4 euron ei oikein saa mitään. Kolme kasettia kuitenkin ostin nyt. Laitan kuvia sitten kun saapuvat.\nTaisivat olla ensimmäiset 2000-luvun ostamani kasetit ja ekat joita en ostanut kuuntelutarkoituksessa.\nSPR kun nyt on tuossa kuvassa esillä niin mainitaan, että vain elämää SPR jaksossa Toni Virtanen kävi Lahden Kontissa, joka on entinen työpaikkani. Kuvassa oli myös työkaverini opastamassa Tonia. Hänet palkattiin vähän parempiin hommiin meidän rivityöntekijöiden joukosta.\n13 kuukautta itse olin tuossa paikassa.\nLaitetaan nyt vähän iloisempi runo.\nTämä kertoo lapsen syntymästä, vaikkei sellaista itselleni ole tapahtunut.\nOlet paljon enemmän, liian suuri,\nmelko riittoisa, suhteellisen täydellinen\nja kuitenkin vain juuri sen verran että mahdut nukkumaan\nnäiden kalpeiden kämmenten punomassa kehdossa.\nLähettänyt Juhanin kulttuuri/viihde/keräily klo 3.28 Ei kommentteja:\nSe olis taas tämä päivä vuodesta kun suomalaiset katsovat tuntemattoman sotilaan, paraatin ja vuoden katsotuin tv-ohjelma on linnan juhlat. Linnan hienointa pukua ja kauneinta naista etsitään ja toivotaan että joku mokaisi.\nMuualla maailmassa itsenäisyyttä vietetään riehakkaissa karnevaaleissa. Suomessa ollaan hartaita ja muistellaan sotia.\nMuihin aiheisiin. Itselleni kuuluu semmoista, että jouluvalmistelut on tehty. Muilla niihin menee kuulemma keskimäärin 500. Mulla vitonen lahjaan, euro postimerkkiin ja bussimatkat äidin luokse maalle.\nMulla muutenkin keräilyn lisäksi menee kamalan vähän mihinkään. Vuokranantaja käy kuumana kun saan aina niin paljon takaisin vesimaksusta. Käytetyn vesimäärän mukaan vaan maksan.\nRuokaankin menee tosi vähän. Pieneen kun tottuu niin ei kaipaa herkkuja ja tavaroita.\nViime aikoina on ollut muutama iso uutinen. Sipilän sotkujen myötä uutisvuodossa oli hauskasti muka sensuroitu Sipilä-vitsi.\nViihdeuutisissa kauhea meininki Saara Aallon finaalista ja suomen vierailusta.\nToinen juttu mistä suomi pääsi maailmalle: Gilmoren tytöissä mainittiin Esa Pekka Salonen, kapellimestari. Mainitsemani Walking dead jakson Sibelius-kohtaus meni ihan ohi viihdesivustoilta, että kummeksun miksi tämä sitten ylitti uutiskynnyksen.\nSimpsoneissahan ennustettiin Nobelvoittajia ja suomen talousnobel meni oikein. Aina välillä Suomi jossain mainitaan.\nSimpsoneissa ennustettiin myös oikein kaikki osavaltiot joissa Trump voitti vaalit.\nMutta Aku Ankassa ennustettiin Saaran finaali. Että semmosta.\nJossain minäkin osun oikeaan. Kun viimeksi mainitsin, että nyt naiset alkavat pukeutua punaiseen joulun kunniaksi. Eikös heti saman illan puoli7 ja seuraavan illan uutisvuodossa naisjuontaja ollut punaisessa neuleessa. Hyvä minä.\nViikon katsojaluvuissa ylen kotiin takaisin oli jälleen katsotuin viihdeohjelma, Maikkarilla huomioitavaa oli, että 7 kanavan katsotuinta ohjelmaa tuli maanantaina ja vielä sijalla 9 emmerdalen maanantaijakso. Viikonlopun katsojakisasta kun välillä puhutaan, niin katsotaan sitä telkkua viikollakin. Kakkosella jyrää tänäkin talvena ampumahiihto.\nJaajon visailussa oli harvinaisen monta kysymystä joihin en ihan varmaa vastausta tiennyt. Ihan metsään olisin mennyt yhdessä ja muut olisin kai osannut päätellä.\n15tonnin kysymyksessä psykologia olisi pelastanut. Vaihtoehdoista yksi oli hankala kaksiosainen sukunimi. Päättelin ettei kysymyksen laatija olisi sellaista siihen valinnut muuten kuin jos se on oikea vaihtoehto.\nUrheilussa on alkanut salibändykisat. Suomelle sopii tuollaiset kisat joita ei harrasteta juuri muualla kuin täällä ja sitten ruotsi voittaa senkin.\nItseäni kiinnostaa aina uintikisat. Lyhyenradan MM. Nahkahousujen lisäksi kilpauimareiden puvut on herkkua minulle. Ihan kilpailunakin kiinnostavaa. Suomalaiset taistelevat välieräpaikoista ja finaalista saa riemuita jo tosissaan. Kansainvälisesti tosi iso laji.\nTalvicupeissa on jo 5 eri suomalaista päässyt palkintokorokkeelle. Pärmäkoski kahdesti. Lisäksi neljäs sija yhdistetyssä. Vain mäkihyppy ja alppilajit menee surkeasti.\nLaine vielä taistelee maalipörssin voitosta NHL.\nOlen harkinnut, että voisi mennä Lahden MM-kisoihin kun liput ei kovin kalliita ole.\nRosbergin melkein suomalaisuudesta kun nyt on puhuttu, niin tenniksen puolella on top150 joukossa Henri Laaksonen, joka loikkasi suomesta sveitsiin. Olisi saanut suomeakin edustaa jos olisi halunnut. Top 20 pelaajana on ranskalainen nouseva tähti jonka äiti on suomalainen. Perhe asui Suomessa mutta muutti miehen mukana Ranskaan ennen tuon pelaajan syntymää.\nTänään on tiistai jolloin tulee kakkoselta villi kortti. Tai nyt kun tulee mestareiden liigaa, niin tilalla on vartin mittaiset jalkapalloetkot.\nVarsinaisessa 50min villissä kortissa on 5 vaihtuvaa vakiojäsentä ja yksi vieras. Ohjelman vetäjänä toimittaja Riihilahti. Hänen veljensä jalkapalloilija on myös mukana. Vakiojäseniä on aika monta, että kaikki ei mahdu mukaan paitsi Palander on aina yleensä mukana. Usein vitsaillaan siitä että Kalle ei voittanut koskaan olympiamitalia.\nMukana on ex-urheilijoita ja hauskoja ihmisiä. Eri kausilla vaihtuu aika paljon porukka.\nIdeana on kilpailla siitä kummalla on hauskemmat jutut annetusta urheiluun liittyvästä aiheesta. Yleisön joukosta valittu tuomaristo äänestää voittajan mutta tällä ei juurikaan ole merkitystä koska he antavat tasapuolisesti vuoron perään ääniä molemmille. Lisäksi välillä joku jäsenistä kokeilee urheilulajia jotain huippua vastaan. Välillä tämä expertti on lapsi tai sitten huippu joka antaa tasoitusta vaikkapa uimalla kädet ja jalat sidottuna tai pelaamalla tennistä läppärillä.\nSketsejä on mukana myös, joita tekee ohjelman koomikot.\nKeräilypuolella olen erään vanhojen tavaroiden facebook sivuston kautta huomannut, että 80-luvun elektroniikkapelit on 50 euron arvoisia nykyään. Niitä oli joka talossa siihen aikaan ja meilläkin pitäisi jossain nurkissa lojua.\nHuutonetin hintojen perusteella c-kaseteistani arvoa on ainakin Pekko Aikamiespojan huumorikasetilla. Sitä ei varmaan muussa muodossa julkaistukaan kuin kasettina.\nToisessa postauksessani lokakuussa ollut klonkkupatsas jutska on 60 euron hinnalla myynnissä.\nKuvana on tällä kertaa kolme figuuria klassikko kauhuleffoista. Boris Karloff, Bela Lugosi, Lon Chaney Jr.\nNuo tulivat boksin mukana joka sisälti parikymmentä mustavalkoista kauhuklassikkoa.\nAjattelin nyt juhlan kunniaksi jättää masentavat runoni väliin. On niin positiivinen postaus.\nVuoden päästä onkin isot juhlat kun tulee 100v täyteen suomella. Kunhan ei Putin ja Trump piirrä rajoja uusiksi sitä ennen.\nLähettänyt Juhanin kulttuuri/viihde/keräily klo 4.48 Ei kommentteja:\n3 viikkoa jouluun ja tässä vaiheessa on yleensä ilmiönä, että tv-kasvot alkavat pukeutua punaisiin vaatteisiin. Naiset lähinnä.\nToinen juttu on joulukalenteri. Ylen kalenteri on tällä kertaa samaa sarjaa kuin pari vuotta sitten. Ella-kirjoista tutun Timo Parvelan käsikirjoittama ja pääosassa kaverukset Petelius+Vierikko.\nKaikkien aikojen kalenteri oli maikkarin The Joulukalenteri ja Histamiinin monet muistaa myös.\nViikon edellinen postaukseni sai poikkeuksellisen paljon lukijoita joten kiitos kaikille heille.\nJoulu merkitsee myös sitä, että monet sarjat menevät tauolle. Jotkut jatkuvat aika piankin kyllä uudestaan tammikuussa.\nSyyskauden suosikkini pitääkö olla huolissaan jatkuu nimenomaan jo tammikuussa.\nUutisvuoto näyttää pitävän taukoa 10-osaisen suomiloven verran. Jännä nähdä miten tuo musiikkiohjelma pärjää noin hyvällä ohjelmapaikalla. Kakkosen puolella oli kanavan suosituimpia ohjelmia. Mutta kakkonen on kakkonen eli selvästi pienemmät katsojaluvut kuin ykkösen ohjelmilla.\nJännä myös että maikkarin ykkösjuontajat Leppilampi+Pääskysaari juontavat sarjan. Kohta ei kukaan ole pelkästään yhden mediatalon leivissä näistä suosikkikasvoista. Vappu pimiä nyt tulee mieleen, kuka maikkarilla on pelkästään ollut ja Duudsonit.\nDiscoveryn kanavapaketti sai jo neljännen suomalaisen kanavan TLC. Heidän pääkanava TV5 on rohmunnut monta vanhaa suosikkia, joita näyttävät jakson tai pari päivässä. Jossain vaiheessa katselin kaikki jaksot Pulmuset ja Star trek The Next Generation sarjoista juuri tältä kanavalta. Leffoista ainakin karate kid, men in black ja ghostbusters kuuluvat tälle kanavalle.\nBoksitallentamisen kannalta eri kanavat eroavat. Ylellä, foxilla ja vitosella ohjelmat alkavat täsmällisesti. Näitä on kiva tallennella ja ylellä vielä ilman mainoksia. Surkein tilanne on MTV finland kanavalla, jolta South Parkia olen katsellut. Jakso saattaa olla alkanut vartin etukäteen.\nUrheilun puolella talviurheilu valtaa alaa. Ampumahiihtokin jo alkoi. Mäkäräisen sihti oli hukassa kuten vähän pelättiin. Positiivista oli, että suomalainen mies pääsi pitkästä aikaa mc pisteille. Paremmin sijoittui kuin Kaisa.\nTenniskausi päättyi Davis Cupissa Argentiinan juhliin ja formuloihin saatiin neljäs suomen passin omistava mestari. Toinen isä-poika yhdistelmä mestareihin. Laji on pitkään ollut tosi tylsää, kun aina jokin talli dominoi niin rankasti.\nLaine pääsee otsikoihin jokaisella maalillaan mutta syytäkin on. Crosby on vain yhden maalin edellä maalipörssissä. Huikea vuosi 18 vuotiaalle.\nInnokkaasti seuraamani suomalaisuuden soundtrack päättyi. Mainostettiin että nyt on 100 kaikkien aikojen suomalaista kappaletta. Ei voi kyllä noin sanoa kun listalta puuttui kokonaan metalli ja rockin puoleltakin esim CMX, joka kuitenkin on suomen johtavan musiikkilehden mielestä kaikkien aikojen paras kotimainen yhtye.\nMissä oli kansainväliset tanssihitit sandstorm ja freestyler?? Jos ne oli liian englantilaisia niin mukana oli kuitenkin muutama Hurriganesin kappale. Heiltä kuitenkin suurimmat hitit I will stay ja get on puuttui?? Missä oli Pelle miljoona, nylon beat, aikakone?\nÄrsyttävät kesähitit rusketusraidat ja vielä on kesää jäljellä loistivat poissaolollaan myös.\nYleensä näissä äänestyksissä uudemmat hitit pärjäävät liiankin hyvin. Nyt näitä jäin odottamaan Teflon Brothersia ja Karjalaisen Mennyt mies hittiä. Ei näkynyt.\nIskelmääkin listalla oli paljon mutta ei Paula koivuniemeä tai matti&teppo. Eikö aikuinen nainen muka ole tosi suomalainen kappale. Karaoken suosikki.\nMiksei sibeliuksen finlandia kelvannut.\nKärkikymmenikössä oli ihan asiallisia kappaleita kuten Badding ja Rautavaara mutta kuten pelkäsin niin voittaja oli ihan naurettava Kaija Koo.\nEntä miksi Jenni Vartiaisen Duran Duran oli listalla muttei Mä en haluu kuolla tänä yönä tai yksikään uusimman levyn kappale.\nErikoisuutena panin merkille, että Edelmann oli mukana peräti kolmella duetolla. Sanin, Jippun ja Cheekin kera.\nMuistuu mieleen aikoinaan radio mafiassa ollut top 500 lista. Sinne kun sai äänestää ihan mitä vaan, niin mukaan pääsi vaikka Den glider in tai maammelaulu. Euroysäritekno oli uusi juttu silloin niin kovaa kritiikkiä tuli siitä että sellaista oli runsaasti listalla. Kymmenen kärkeenkin pääsi joku täysin unohdettu Rednexin balladi.\nOmakin lista nyt tähän taas pienimuotoisesti\nKotimaiset huumorileffat TOP 5 (ilman järjestystä)\nKlassikko (hotakaisen samannimisestä kirjasta)\nPoliisin poika (Tervon kirjasta)\nUuno muuttaa maalle\nLätkäkortteja olen nyt kerännyt noin 10 vuotta aika säännöllisesti. Kokoelmassa on noin 11000 korttia ja kaikki on yksitellen valittu johonkin sarjaan. Isoin pelaajakokoelma on Lindrosin 90-luvun kortit joita on tällä hetkellä noin 750 erilaista.\nEsittelen tarkemmin kokoelman osia myöhemmin.\nKuvassa on suosikkijoukkueeni Ilveksen Lasse Oksasen kortteja 60-70-luvulta. Uudempiakin on mutta tässä kuvassa nämä vanhimmat. Tähän aikaan noita kutsuttiin keräilykuviksi tai purkkakuviksi. Ensimmäinen varsinainen korttisarja tuli vuonna 1993 ja keräsin sitä itsekin.\nKuvan vasemmassa yläkulmassa on suomen ensimmäinen lätkäsarja vuodelta 65. Ne ovat halpoja mutta tuo viereinen vaaleapohjainen maksoikin jo 15 euroa.\nOlen mukana yhdistyksessä, joka pyörittää korttifriikit.fi sivustoa netissä. Sinne kannattaa kirjautua jos tämä aihe kiinnostaa.\nNäin juuri huutokaupanmetsästäjien suomiversion jakson, jossa suomen arvostetuin kerääjä hinnoitteli kortteja. Häneltä ostin tuon 15 euron hintaisen.\nOlen myös myynyt hänelle samanlaisen Saku Koivun kortin joka ohjelmassa todettiin 80 euron arvoiseksi.\nhuomenna olen hautajaisissa niin laitetaan tähän tunnelmaan sopiva runo\nmaanantaina puussa keikkui vielä yksi kuollut lehti.\naavistelin ettei tästä viikosta hyvä seuraa.\ntiistaina pohdiskelin väitettä että kaikki kuolevat.\nminä en ole kuollut vielä koskaan.\nkeskiviikkona muisteltiin viisi vuotta sitten kuollutta muusikkoa.\naloin pelätä pahinta.\ntorstaina kuoli ystäväni lemmikki.\nmikä voisi olla pahempaa?\nperjantaina kuoli ystävä itse.\nlauantaina halusin kuolla.\nnukahtaa siniseen uneen.\nsunnuntaina olin vielä hengissä.\ntaidan olla kuolematon.\nLähettänyt Juhanin kulttuuri/viihde/keräily klo 4.27 Ei kommentteja:\nLähettänyt Juhanin kulttuuri/viihde/keräily klo 4.14 1 kommentti:\nBlack Fridaysta on taas selvitty ja tällä kertaa en ostanut kuin ruokaa. Joku vuosi taisi olla hauskasti älä osta mitään -päivä samaan aikaan.\nSouth Parkissa oli muutama vuosi sitten kolmen jakson mittainen Black Friday kokonaisuus. Siinä ostajat olivat niin raivoissaan tarjousten perään että ruumiita syntyi.\nTästä on suomalainen vitsi, että meillä marraskuussa jokainen päivä on musta.\nKirjallisuuden Finlandiapalkinto arvottiin taas. Aika kyseenalaista lottoa, että joku yksittäinen henkilö, joka tunnetaan enemmän julkkiksena kuin kirjallisuushenkilönä (tänä vuonna uutisvuodon Baba Lybeck), valitsee voittajan. Voitto kasvattaa myyntiluvut 10-kertaiseksi.\nMitä jos ehdolla olisi ollut uutisvuodon Jari Tervo. Eturistiriitaa olisi ollut kuin Sipilällä kaivosbisneksissä.\nHiihdon ja mäkihypyn maailmancup alkaa Rukalla. Suomalaiset jäi mäessä ilman pisteitä. Odotuksia kai oli jonkinlaisia ainakin joukkueella itsellään.\nEnemmän kiinnostaa missä kunnossa hiihtäjät ovat kotikisojen kynnyksellä. Norjalaisilla on nyt vaikeat ajat niin muiden mahdollisuudet paranevat.\nOmaan tv-katseluun tuli nyt uusi ohjelma torstaille nelosen stad-up. Ohjelmassa ei sen kummemmin ole mitään juonta tai formaattia. Ihan vaan nauravan yleisön edessä kuvattuja stand-up esityksiä.\nSuomalainen stand-up on ihan hyvällä tasolla ja naurattaa itseäni. Ismo Leikola valittiin usassa jopa maailman hauskimmaksi ihmiseksi. Oma suosikkini taitaa olla Matti Patronen, joka kilpaili ylen naurun tasapaino kisassa ja oli tuossa ekassa jaksossa nelosen sarjassa.\nAmerikkalainen stand-up ei naurata yhtään.\nErikoisuutena oli uudessa walking dead jaksossa 4minuutin mittainen näyttävä kohtaus, jossa yöllä nuotioiden valossa tapettiin zombeja Sibeliuksen Finlandian pauhatessa.\nIhme ettei ainakaan Ilta-sanomat uutisoinut tuosta, kun yleensä on aina niin tärkeää jos Suomi on esillä maailmalla.\nSen sijaan Iltis teki jutun siitä että Saara Aallolla oli nahkahousut jalassa harjoituksissa. Ilmeisesti joku muukin kuin minä tykkää kyseisestä vaatekappaleesta.\nHuomioni herätti myös ihorasvamainos jossa Emilia Bottas oli oma söpö itsensä.\nSuomalaisuuden soundtrack suomipopilla on melkein valmis. Ens viikolla tulee top5. Protestoin jo valmiiksi kaikesta siitä mikä ei listalle mahtunut. Sen verran on nimittäin vielä tulematta megaklassikoita, joista vain ne 5kpl mahtuu mukaan ja loput ei edes sadan joukkoon päässeet.\nSiitä tarkemmin viikon päästä.\nNelonen julkisti kevään ohjelmistonsa. Vanhoja tuttuja ohjelmia ja uusia ohjelmia tutuilta tekijöiltä. Isoin uutinen ei varsinaisesti ollut uutinen koska se oli jo julkisuuteen vuotanut, että vain elämää kuvataan talvella Espanjassa ja kausi tulee jo keväällä ulos.\nSuomipopin kolmikosta nyt myös Perälä saa oman ohjelman tosin vain Jimin puolelle. Anni Hautala alkaa vetämään jo neljättä sarjaa.\nMadventures kaksikko tekee nyt ekan kerran neloselle ohjelman.\nVähän ajatuksia kanavauskollisuudesta. Katsojaluvuissa näkyy kuinka monet katsovat vain tiettyjä kanavia ja protestoidaan jos joku suosikki vaihtaa kanavaa. Näin kävi nyt kun Aku Hirviniemi ilmoitti aloittavansa syksyllä 2017 nelosella oman viihdeshown. En tajua miten vaikka maikkari voi herättää tuollaisia ikäänkuin isäänmaallisia tunteita. Sama kuin vaikka Soneran tai Valion kanssa.\nSitäpaitsi maikkarin omistaa ruotsalainen yhtiö ja nelonen on suomalainen, että asian pitäisi olla toistepäin.\nJotkut katsovat Haapasalon ohjelmiakin vain Teemalta eikä neloselta ollenkaan.\nYlen puolella kakkosta katsotaan todella vähän verrattuna pääkanavaan. Esim uutisia ei kakkosen puolelta katsota juuri ollenkaan verrattuna melkein miljoona katsojaa saavat ylen pääuutiset.\nKansainväliset hittisarjat kuten Game of Thrones ei kakkosen katsojaluvuissa näy. Paljon enemmän ihmiset katsoo vaikka nelosen ulkolaisia sarjoja.\nItse katson kyllä hyvää ohjelmaan ihan miltä kanavalta vain.\nFoxin vahvuutena on jotkin ohjelmat jotka näytetään suomessa suunnilleen samaan aikaan kuin maailman ensi-ilta.\nMiinuksena on ärsyttävä tapa mainostaa joitakin ikivanhoja ohjelmia, että nyt uusi kausi foxilla. Kun kyseessä on uutta vain nimenomaan foxilla ja muilla kanavilla on vuosia sitten näytetty jo sama. Futuraman ja Top gearin kanssa on ainakin näin.\nNäitä kanavaloikkareita nyt on viime aikoina ollut ainakin maikkarilta neloselle Heikki Paasonen, Riku Nieminen, Elina Kottonen, Janne Kataja.\nJotkut nyt loikkii kanavalta toiselle eivätkä sen kummemmin profiloidu millekään kanavalle.\nJotkin kuuluisat leffasarjat vaihtuu eri kanaville välillä. Bondit on monta vuotta pyörineet nelosella maikkarin sijaan. Star warsit on nyt foxilla ja sormusten herrat ylellä.\nKadonneiden jäljillä on nykyään nelosella uuden juontajan kera.\nPossuja on aiemmin ollut esillä yksi säästöpossu kolikkoja täynnä ja vanha possukortti.\nTässä suosikkini possuaiheisista koriste-esineistä. Likaisessa keittiössäni sijaitseva kokkipossu.\nErilaisia säästöpossuja ja possuesineitä mulla on nopeasti laskettuna noin 40kpl.\nomaa runoa taas:\nMiten voi kasvaa riittävän kevyeksi, että voi tuulen mukaan lentää, niin heikoksi että siirtyy irronneiden haavanlehtien reiteille vailla omaa tahtoa?\nMiten voi kasvaa niin vahvaksi että olkapäille kasvaisi isot valkeat siivet? Miten ihmeessä jos näissä suonissa virtaa haavanlehteäkin ohuempi veri?\nLähettänyt Juhanin kulttuuri/viihde/keräily klo 2.26 Ei kommentteja:\nLähettänyt Juhanin kulttuuri/viihde/keräily klo 6.10 Ei kommentteja:\nTällä viikolla tuntuu tulevan vain huonoja uutisia. Isoimpana pommina tapaus Eremenko. Onneksi huuhkajien menestys nyt ei tästä paljon huonompaan suuntaan voi mennä. Vaikka Roman on iso tähti, niin ei tässä juuri mikään muutu käytännössä.\nOn kyllä eroa vaikka Norjan dopingiin. Siellä keskitytään antamaan terapiaa poloiselle uhrille, että hän kestäisi tämän ikävän onnettomuuden. Suomessa vajotaan kansalliseen itsesäälissä vellomiseen.\nKontisella sentään kulkee. Seuraavaa kautta on mukava odotella. Sen verran surkeasti meni alkukausi ja grandslamit, että plussaa tulee helposti joka turnauksesta. Varsinkin kun Kontinen on jatkossa sijoitettu pelaaja jokaisessa turnauksessa.\nSuomessa on ennenkin lajit joissa suomalainen menestyy, noussut isoon suosioon. Että ehkä nelinpeliä aletaan arvostaa ihan eri tavalla kohtapuoliin.\nTällä viikolla selvisi, että eräs poika pienestä kotikylästäni on nykyään jossain määrin tunnettu kirjailija. Kiva että sieltäkin kuolevasta kylästä ponnistaa ihmisiä maailmalle. Omassa ikäluokassa oli aika monta henkilöä jotka ovat otsikoihin päässeet.\nTuo poika oli mahdollisimman erilainen. Ihaili hippejä ja piirteli FREE LSD piirrustuksia. En tiedä kuinka paljon häntä kiusattiin mutta aikuisena oli itse siirtynyt kännipäissään kiusaamaan eri tahoja nettikeskusteluissa. Väkivaltaa kokeneita naisia solvasi ainakin ja kustantaja antoi potkut sen johdosta.\nEn tiedä mitä tästä opimme mutta tulipahan kerrottua.\nOn muuten ärsyttävää, että kun laitat iltapäivällä valot päälle huoneeseen, alkaa välittömästi aurinko paistaa ankarasti ikkunasta sisään. Nytkin vuoden pimeintä aikaa pitäisi olla.\nTOP Listalla suomalaisten naisten sijaan ulkolaiset urheilijakaunottaret.\nNäitä voi ihailla kauneuden lisäksi myös menestyksestä lajissaan.\n1. Therese Alshammar uimari. Eniten arvokisamitaleja saavuttanut uimari. 2 Olympia hopeaa.\n2. Darya Klishina pituushyppy. 7m05cm. EM pronssia. Poikkeuksena muista venäläisistä yleisurheiljoista, sai kilpailla Rion olympialaisissa.\n3. Maria Sharapova tennis. 5 grandslam mestaruutta, ranking ykkönen. Ennen dopingkäryä oli sponsorisopimustensa ansiosta eniten tienaava naisurheilija.\n4. Kim Clijsters tennis. 4 grandslam mestaruutta, ranking ykkönen. Muistuttaa exääni.\n5. Yelena Isinbayeva seiväshyppy. Maailmanennätys, 9 arvokisa kultaa. Kahdesti valittu vuoden naisurheilijaksi maailmassa.\nEnsipainoksistani tuo taitaa olla rahallisesti arvokkain. Englanninkielinen ensipainos 1991.\nSarjakuvakirja kahdelta italialaiselta mestarilta.\nKäsikirjoittaja Hugo Pratt on menestyneempi ja tunnetaan Corto Maltesesta.\nPiirtäjä Milo Manara tunnetaan eroottisista sarjakuvistaan, joita minulla on muutama. Tyyli on varsin pornografinen. Tämä sarjakuva oli aika kesyä meininkiä siihen nähden.\nKeräilypuolelta voisi vähän kertoa mitä on ajankohtaista.\nVanhoissa possukorteissa sain suosikiltani Arnold Tilgmannilta ekat 10 korttia hankittua. Esittely miehestä tulee joskus myöhemmin.\nNäyttelijöiden nimmareissa semmonen rajapyykki: Marvelin, DC comicsin ja Dark horse kustantamoiden hahmoja 50kpl. Näiden esittäjien nimmareita leffoissa ja sarjoissa (ei animaatiot).\nSupersankarit kiinnostaa ja olen tehnyt listaa näistä jotka ovat valkokankaalla esiintyneet ja löytyvät nimmarikokoelmastani.\nParas viime aikoina ostettu nimmarikortti on Dexter tv-sarjan pääosan esittäjä Michael C. Hall.\nKolikoiden puolella oli poikkeuksellinen Lidlissä käynti kun vaihtorahoissa oli peräti kaksi puuttuvaa espanjalaista kolikkoa. Keskimäärin pari kuussa tulee uusia nykyään vastaan ja nyt samasta maasta kerralla. Lisäksi toinen kolikko oli alle 10miljoonaa painettu. Sellaisia ei ole ulkolaisista kokoelmaani löytynyt kuin noin 10kpl vuosien saatossa. Eli yksi vuodessa tahdilla.\npäivän runo on vähän surumielinen (taas)\nemostaan eksynyt sorsapoikue\nuiskentelee loputonta reittiään sumuisella lammella.\nei tietoa suunnasta, vailla määränpäätä\nranta tuntuu väistyvän aina tieltä\nnauravan ikuisille ponnisteluille\nmonta kertaa niin lähellä ilman palkintoa\nlopulta voitto, kuivan maan luoma turvallinen satama\nmutta tämäkään ei ole koti\nhetken levättyään ne lipuvat takaisin loputtoman usvan sekaan,\nLähettänyt Juhanin kulttuuri/viihde/keräily klo 5.42 1 kommentti:\nTällä viikolla ei tule kuin kaksi postausta. Aina ei ole niin paljon asiaa.\nLeonard Cohenin kuolemasta muutama juttu. Monet ovat ihmetelleet miksi hän ei saanut Nobelia, jos muusikolle sellainen piti antaa. Hän on kuitenkin myös kirjailija ja runoilija.\nNämä suurten muusikoiden kuolemat ovat itselleni hankala seikka, syystä että olen kirjoittanut muutama vuosi sitten novellin, jossa mies näkee unessa muusikoiden kuolevan ennalta. Tarinan henkilöitä pitäisi sitten päivittää sen mukaan miten kuolemat oikeasti menee ja missä järjestyksessä.\nTelkkarista ei niin paljoa tule ohjelmaa niin katson omia ja kirjaston DVD päivittäin. Viime aikoina on ollut vuorossa Tähtiportti SG1.\nPaikallisessa kirjastossa on kaudet 1,2,5,6,8. Nämä on viikon päästä kaikki katsottu läpi.\nMuutaman viime vuoden aikana olen katsellut suuren määrän sarjoja, monet sellaisia jotka jäi aikanaan seuraamatta. Tämäkin sarja on päättynyt vuosia sitten.\nEn ala sarjan juonta sen tarkemmin selostamaan. Tämä kirjoitus on tarkoitettu heille jotka jo tuntevat sarjan. Muutama huomio vaan.\nPäähenkilö tunnetaan myös ihmemies McGyverin esittäjänä. Tähtiportin roolissa hän on äreämpi ja kovemmat arvot omaava. Joku muu ryhmän jäsen saattaa surra jos piti tappaa jokin tunteva olento, joka uhkasi koko universumia. Mutta hän sanoo vaan että se oli kone tms.\nAsiaan kuuluu myös että hän heittää vitsin joka tilanteessa.\nSarjan naispäähenkilö tuntuu olevan monen suomalaisen suosiossa suuren ihailun kohteena. Itse en ole juurikaan innostunut.\nJaffasoturi Teal'c on sarjan lihaskimppu ja osittain koominen hahmo korrektin puhetyylin kanssa. Olen kerännyt nimmareita sisältäviä keräilykortteja yli 300 näyttelijältä ja tämä mies on yksi näistä. Esittelen tätä kokoelmaa joskus myöhemmin.\nSarjan antropologi on yhden kauden ajan kuolleena, tai oikeastaan energiaolentona, mutta palaa takaisin.\nTukikohdan päällikkö Don S davis oli myös Twin Peaksissa ja hänen nimmari mulla on myös. Viimeisillä kausilla hänen tilalleen tulee muita johtajia kuten tämä päähenkilö väliaikaisesti.\nTämä sarja on myös yksi niistä monista, jotka jatkavat vielä vaikka päähenkilö poistuu sarjasta. Ei osata lopettaa ajoissa. Sarja sai jatkoa myös kahdella spin-offilla. Atlantis ja Universe.\nTämänkaltaisissa sarjoissa ärsyttää kun lähes joka jaksossa uhkaa varma kuolema päähenkilöille tai koko maapallolle. Sitten muutama minuutti ennen loppua asia ratkeaa. Ei ole kovin realistista että aina selvitään. Pikkuhiljaa nämä maapallon ihmiset ryhtyvätkin pelastamaan kehittyneempiä liittolaisiaan sen lisäksi että itse selviävät aina eteenpäin.\nSitten jos joku poliitikko vihjaa, että tämä toiminta laittaa maapallon uhkaan jatkuvasti, niin tällaista puhetta pidetään ärsyttävänä vaikka tottahan se on. Koko universumin pahikset haluavat juuri maapallon tuhota, kun ovat ärsyttäneet heitä niin paljon.\nKuten sanottua niin vaikka sarjassa kuolee porukkaa tiuhaan niin välillä aletaan jeesustelemaan ettei tätä henkilöä saa tappaa.\nTyypillistä on myös että joka puolella universumia puhutaan englantia. Vaikkei edes maapallolla englantia puhuta useimmissa paikoissa.\nAmerikkalaisista fantasiasarjoista vain supernatural on kestänyt kauemmin.\nJatkoa TOP Listaani ihanat suomalaisnaiset\n11. Emilia Pikkarainen uimari\n12. Janni Hussi fitness\n13. Manuela Bosco näyttelijä\n14. Anna Puu muusikko\n15. Laura Närhi muusikko\n16. Karita Tykkä malli\n17. Aikku Saarinen hiihtäjä\n18. Riikka Lehtonen lentopallo\nKortti vuodelta 1893\nKeräsin possuesineitä kunnes niitä oli ihan tarpeeksi. Tilanpuute tulee vastaan. Possukortit ei vie tilaa. Kuvassa on kokoelman vanhin, 1800-luvun puolelta.\nPankkien virallisia säästöpossuja olisi järkeä kerätä koska ne ovat virallisia ja niitä on rajallinen määrä olemassa. En vaan suostu maksamaan ilmaisesti jaetuista possuista niin paljon mitä niistä pyydetään.\nMinulla on myös noin sata vuotta vanhoja kiiltokuvia possuista.\nPossukorteista olen keskittynyt suosikkikuvittajiini joita esittelen tarkemmin joskus. Muuten otan sitten jos saa monta samaan kuoreen, tuntemattomampia kuvittajia.\nMahdollisimman vanhoja. 50-luvulta ja sitä vanhempia mieluiten.\nLievästi eroottinen runo\nKärsivällisyyttä rakkaani! Aivan kohta ehdin kiivetä huulillesi,\nminulla on nyt jotain muuta, vielä hetken, saanhan.\nKärsivällisyyttä malttamaton rakkaani, aivan pian pystytän leirini alavatsasi pehmeälle tasangolle, etelää kohden piirtäisin hyökkääjän punaiset nuolet,\nkettutyttöjen armeijana yllätysiskun suorittaisin avoimeen karsinaasi.\nMutta odotathan, rakkaani, vielä pienen hetken. Työni on hieman kesken täällä nilkkasi kaarella.\nLähettänyt Juhanin kulttuuri/viihde/keräily klo 2.20 Ei kommentteja:\nTällä viikolla on ollut outo sääilmiö nimeltä talvi. Harvemmin marraskuun alussa näin paljon lunta on. Kaikki valittaa ja sitten samaan aikaan voivotellaan kun se ens viikolla sulaa jo pois. Loskakelistä nyt ei kukaan tykkää.\nItse en tykkää kesästä kun se on niin lyhyt, ettei siitä voi kuitenkaan nauttia kunnolla ja omassa kämpässäni lämpö nousee lähelle kolmeakymmentä helleviikolla.\nJa sitten kun on kylmä ja pimeä, niin ei meinaa lunta kuitenkaan olla, että kunnon talvi olisi.\nTalviurheilut kuitenkin pikkuhiljaa aloittavat.\nLevilläkin oli tällä kertaa lunta pujottelun maailman cupia varten. Alaspäin on tämäkin laji mennyt suomessa.\nSuomalaisten odotukset on Lahden MM-hiihdoissa mutta kukaan ei oikein tiedä vielä voiko sieltä mitään odottaa. Itse en ole koskaan ollut katsomassa mäkihyppyä mutta Suomen nykytason johdosta ei kiinnostaisi nytkään mennä paikalle.\nMuuten talvilajeista Mäkäräiseltä aina odotetaan menestystä. Laji on saanut suomalaisten suosion, että toivoisi siellä jonkun pärjäävänkin. Täydellinen laji tv-katselijoille ja varmaan paikanpäälläkin seurattavaksi.\nPoutala aloitti kautensa heti palkintopallilla pikaluistelussa. Arvokisoissa mies onnistuu aina jäämään mitaleiden ulkopuolelle\nHuuhkajien karsinnoissa ei paljon hurraamista ole. Taso on heikompi kuin juuri koskaan ja fifaranking tippunut sadan huonommalle puolelle. Paras pelaaja on jäänyt dopingista kiinni vielä. Eihän suomi koskaan kisoihin pääse mutta joskus on sentään ollut hyvää peliä. Tuo onkin huvittavaa mikä yllätys ja tyrmistys joka kerta on kun suomi menettää mahdollisuutensa kisoihin ja valmentajalle vaaditaan eroa. Kukaan valmentaja ei ole suomea kisoihin saanut vaikka joskus on materiaali ollut paljon parempaakin. Että mitä voi odottaa nykyisellä materiaalilla.\nAinoa syy miksi tuota lajia kuitenkin seurataan suomessa niin paljon on, että jalkapallo on maailman isoin urheilulaji. Ei sitä voida kokonaan sivuuttaa.\nEilen tuli urheiluruudussa juttu intialaisista pesäpallon pelaajista. Olivat youtubesta opetelleet lajin säännöt ja aika iso porukka pelaa ihan tosissaan. Kohta voikin käydä niin että Suomi jää hopealle pesiksessä.\nSekin vanha vitsi että suomi hävisi Kalevan kisat. Toteutuu joissakin lajeissa, kun mukaan saa osallistua urheilijoita, jotka eivät ole Suomen kansalaisia, mutta edustavat suomalaista seuraa.\nTällä viikolla oli taas se hetki vuodesta kun suomalaiset innolla lahjoittavat rahaa kehitysmaiden lapsille. Nenäpäivä. Kuitenkin valitetaan jos sama raha otettaisiin veroista pois.\nShown aikana oli aika hauskoja ja itseironisia sketsejä siitä miten julkkikset itkevät kuvauksissa, että pääsisivät vaan julkisuuteen.\nMuut kohokohdat oli Eppujen esiintyminen ja Kummelin varikset nenäpäivä kRRRäys sekä Marja Tyrnin johtama "hyväntekeväisyyskappale" pervoilla sanoilla.\nTelevision puolella en kovin montaa syyskauden sarjaa seuraa tällä hetkellä mutta sitten on joitakin, jotka pyörii lähes ympäri vuoden.\nViikon aloittaa aina Jälkihiki. Vartin mittainen keskustelu edellisen viikon urheilupuheenaiheista. Keskittyvät monesti samoihin aiheisiin viikosta toiseen ja jättävät mainitsematta jos kerrankin olisi jotain suomalaista menestystä tullut. Bubi ja Kunnas ovat usein mukana värikkäiden juttujensa kera. Kaksi persoonaa, jotka jakavat mielipiteitä. Osa tykkää, moni ei.\nAlueuutiset on yksi Suomen katsotuimpia ohjelmia. Siinä on pääuutisiin verrattuna paljon positiivisempia uutisia ihan tavallisista ihmisistä. Seuraavana aamupäivänä tulee tunnin aikana kaikki edellisen päivän alueuutiset putkeen. Niitä tulee usein seurattua vaikkei yleensä ihan kaikkea jaksa katsoa.\nUutisvuoto alkoi jo vuonna 1998. Monet ovat sitä mieltä, että ohjelma on mennyt aivan pilalle Peterin ja Tommyn lähdettyä. Tilalle otettiin kaksi uutta suomenruotsalaista. Jari Tervo on ainoa alkuperäinen jäsen. Ja ainoa suomea äidinkielenä puhuva viidestä vakiojäsenestä ohjelman historian aikana. Katsojaluvut ovat kuitenkin sinnikkäästi niin korkealla, että ohjelmaa kannattaa aina vaan jatkaa.\nOhjelman kuvauksista puolet leikataan pois, joten pistetilanne pomppii oudosti.\nSuomessa asuvat venäläiset ei varmaan pidä Jarin tavasta haukkua Putinia. On tullut myös pientä kohua Jarin pilkattua uskontoa, heittämällä palkinnoksi saamansa raamatun lattialle.\nOhjelmassa on monesti sama vitsi, että kisan häviäjä saa paremman palkinnon, joka on kallista alkoholia.\nOhjelman henkilöt saavat kotiinsa kysymykset etukäteen, että on aikaa keksiä mitä hauskaa niistä puhuu.\nPääministeri Sipilä suuttui Tervoon eikä suostunut saapumaan ohjelmaan, kun kaikki muut puoluejohtajat kävivät vierailulla.\nPuoli seitsemän ohjelman naisjuontajasta olen maininnutkin. Nykyisen missin lisäksi sarjassa on ollut aiemmin Marja Hintikka sekä Ella Kanninen. Mikko Kekäläinen on pysynyt miesparina alusta asti mutta aluksi Peter Nyman oli myös mukana. Mikko on aina lyhyempi kuin naisparinsa.\nOhjelman kiinnostavuus vaihtelee aika paljon vieraasta riippuen ja juttuinserteissä on sama juttu. Välillä katson areenasta ja pompin pitkiä pätkiä yli.\nKunnas kuuluu suosikkeihini vaikken kovin laajasti ole häntä kerännytkään. Nuo kolme pääteosta löytyy ja tuollainen joulumuki. Jotain kirjastonpoistokirjoja ja filateliaa. Kunnas on neljä sarjaa tehnyt postimerkkejä suomessa.\nBeatlesin alkuvuosista tehty kirja pitäisi hankkia ja melkein kerran ostinkin.\nNaapurin isäntä lähti taas ansaitsemaan leipää perheelleen, kuopuksella puhkesi yöllä tuhkarokko. Avaa oven reissuiltaan vasta kotiin palaavalle, tärkeä mies hänkin,\njälkeläisiä enemmän kuin itse tietääkään.\nYläkerran Liisa vasta hakee elättäjää siittämättömälle lapselleen. Kirjettä laatii toivon pilke silmäkulmassaan, sydämen kuoreen piirtää.\nKohta jo nukahtaa, vaippamainoksesta unta näkee.\nNaapurirapusta joku pyöränselkään hyppää, tukee luontoa, näin haluaa uskoa.\nTärkeitä asioita varmaan kaikki mutta tänään minä aion kävellä metsään lempipuuni juurelle, poimia kävyn ja kysyä: Mikä sinusta on kaikkein tärkeintä?\nMieti rauhassa, istun odottamaan. Mietitään yhdessä vai katsellaanko vain toisiamme?\nLähettänyt Juhanin kulttuuri/viihde/keräily klo 23.12 Ei kommentteja:\nTämän viikon ainoa uutinen tuntuu olevan Trump. Syystäkin kyllä. Mies on niin arvaamaton, ettei voi tietää mitä tässä nyt tapahtuu. Voitonpuhe oli kyllä melko sovitteleva, että peruuko heppu rajut lupauksensa samantien. Suurin syy voittoon taisi olla surkea vastaehdokas. Ihmisten piti valita kahdesta pahasta ja amerikassa on tapana aina vaihtaa Demokraattipresidentin jälkeen vuoroon Republikaani (ja päinvastoin). Somessa on paljon levinnyt kuva Turhapurosta pressana ja itse Loiri vaihtoi sen facebookin profiilikuvaksi. Kaverini on pitkään sanonut, että Trumpin valinta olisi sama jos suomessa Vesa Keskinen olisi pressa.\nOnhan tämä myös jatkumoa tälle suvakit vastaan rasistit vastakkainasettelulle.\nUrheilun puolella Vantaan jalkapalloilu sai odotetun lopun konkurssin myötä. Valmentaja Kuqilla olisi ollut ainutlaatuinen mahdollisuus samalla kaudella tiputtaa kaksi seuraa divariin. Olihan hän myös Turun Interin valmentaja loppukaudesta. Inter pelastui liigakarsinnassa kuitenkin.\nJaajo oli sijoittanut rahojaan tähän Vantaalaiseen seuraan ja siitä aasinsiltana Jaajon tähdittämä leffa Luokkakokous 2. Käsittämätöntä menestystä lippuluukuilla ainakin ekan osan myötä. Tilanne on sama kuin Uunolla että kriitikot kuitenkin haukkuu ja kansa rakastaa. Mutta mitä siinä voi. Elokuvallisesti täyttä roskaa, ei kukaan kriitikko voi sitä kehua. Ja toisaalta kansa haluaa just tämmöstä helppoa huumoria.\nHuvittavaa oli kun Ylen aamutelkkarin tähtihetki-osiossa oli Jaajo ja Hedberg vieraana. Juteltiin mukavia ja kiiteltiin että pääsitte tulemaan ja kaikilla oli mukavaa. Sitten mentiin katsomaan arvostelut ja leffa haukuttiin ihan lyttyyn. Ei ollut pokkaa päin naamaa arvostella. Vaikka epäkohteliasta sekin olisi ollut.\nToppilistana ne harvat rikossarjat joista pidän\n6. The Adventures of Sherlock Holmes(80-luvulta)\n8. Crime Story/murharyhmä\n9. Uusi Sherlock\nKuvassa Kylmäpihlaja puhelinkortti\nJoskus muinoin aloitin keräämään suomalaisia majakoita ja kuukausi sitten uudella innolla jatkoin. Nyt on tarkoitus mahdollisimman monesta majakasta tai pookista saada jokin kuvallinen keräyskohde. 21 on nyt koossa ja joistakin monta erilaista.\nKuvan kohteiden lisäksi on ihan tavallisia postikortteja. Maalattuja tai valokuvattuja. Postimerkkejä ja ensipäiväkuoria, muutama postileimakin.\nHaluatko miljonääriksi kisassa kysyttiin tuota Rauma/Kylmäpihlaja majakkaa niin olisin sen tiennyt. Hyvä kilpailukysymys olisi myös, että pohjoismaiden korkein majakka Bengtskär on 52m korkea.\nJos oikein rahaa haluaisi tähän laittaa, niin arabialta on kalliita majakkamukeja.\nJos majakat kiinnostaa niin facebookissa on suomen majakkaseuralla omat sivut, jonne itsekin liityin.\nJa loppuun taas runo. Monet lukijoistani ovat nämä runot jo lukeneet mutta tämä on ensimmäinen kerta kun virallisesti missään julkaisen näitä.\nautio likainen umpikuja\nkuja ei ole aivan autio\nolenhan itsekin paikalla\nruosteinen tölkki kolisee tyhjyyttään\nmittaillen valtakuntansa rajoja\ntänään on tyyntä, miksei se pysy paikallaan?\nruttaan sen paljaalla jalallani\nmikä oikeus sillä on olla onnellinen?\nolen mieluummin yksin\nLähettänyt Juhanin kulttuuri/viihde/keräily klo 0.48 Ei kommentteja:\nViikko alkanut mukavasti! 2 viikkoa sitten kotimaan postissa lähetetty kirje saapui viimein perille. 50-luvun postikortteja 11 kpl. Sellaisiakin on tullut kerättyä.\nLisäksi siskoni on saanut mahdollisuuden sopimukseen kirjakustantajan kanssa. Itse olen miettinyt jos kirjoituksiani kustantajalle tarjoaisi mutten oikein haluaisi sitten promotoida itseäni jossain älykkäiden humanistien keskustelutilaisuudessa. En osaa puhua kirjoittamisesta, niin kuin ammattikirjailijat.\nEilen tähdet, tähdet ohjelman hevijaksossa tippui mielestäni tylsin esitys. Kaikki muut yllättivät positiivisesti. Wiskari lauloi hyvin mutta esiintyminen oli laiskaa.\nSaara Aallon esityksiä en ole seurannut tarkemmin mutta hienoa jos hän nyt viimein saisi kaupallistakin menestystä. Tuon ohjelman kautta on yli 40 britannian listaykköstä saatu aikaan, että jos vaan levyä pääsee tekemään siellä suunnalla niin pitäis jotain tapahtua.\nUrheilussa hehkuttamani tennispelaaja Kontinen teki taas suomalaista historiaa. Vaikka lajina onkin vain nelinpeli, niin kuitenkin eka suomalainen mastersvoittaja ja eka 10 joukkoon rankingissa päässyt. Sen lisäksi että sekanelinpelissä voitti wimbledonin. Viikon päästä olisi vielä mahdollisuus pärjätä Lontoon ATP-mestaruusturnauksessa, jonne ei myöskään ole suomalainen ennen päässyt.\nLeijonien puolella vuoden aikana on ollut parasta peliä koskaan ja nyt uudella valmentajalla paskinta peliä miesmuistiin. Tappioputki sentään katkesi.\nLaine keikkuu NHL maalipörssin kärjessä että menestykselle ei näytä tulevan loppua hänelle.\nOlen kehitellyt listaa erilaisista menestyneistä ihmisistä joihin on kontaktia ollut elämän varrella enemmän kuin vaan kaupungilla näkemistä tai lyhyttä keskustelua.\nEn tarkemmin laita nimiä mutta vihjeiden perusteella joku voi arvata kenestä kyse.\nEräs tv-kasvo ja melko menestynyt toimittaja halusi seksiä kanssani itseään hipelöiden. Kieltäydyin kunniasta.\nOlen tanssinut useammin kuin kerran naisen kanssa, kenestä tuli suomen armeijan ensimmäinen naiskapteeni.\nOllut samoissa bileissä henkilöiden kanssa joista myöhemmin tuli:\nYlen Washington kirjeenvaihtaja\nKolminkertainen aitajuoksun suomenmestari\nRallin MM-sarjassa pisteille päässyt kuski+hänen kartturinsa.\nOpiskelukämpässäni on yöpynyt nyrkkeilyn suomenmestari.\nOlen leikannut kynnet mäkihypyn suomenmestarilta.\nOlen ollut monta päivää ja yötä peräkkäin samassa sairaalahuoneessa jalkapalloilijan kanssa, joka pelasi urallaan mestareiden liigassa ja 13 ottelua suomen maajoukkueen maalilla.\nSuvussani on vapaauinnin suomenmestari. (Seppälä ei osallistunut sinä vuonna)\nOlen pelannut lähes viikottain, kohta vuoden verran, korttia käsipallon suomenmestarin kanssa.\nOlen myynyt ja ostanut keräilytavaraa jalkapalloilijan kanssa, joka on tehnyt pääsarjassa 74 maalia.\nTästä on hyvä jatkaa nimmareihin, joita olen itse muutaman saanut pyydettyä.\nKuvan saa napsautettua isommaksi, kuten kaikki tämän blogin kuvat.\nAnkkataitelija Don Rosan omistuskirjoitus ekaan suomessa julkaistuun kirjaansa.\nJulle on aiemmin ollut lempinimeni.\nKuvassa myös alhaalla Aarne Dynamo Honkavaaran nimmari.\nMies oli todellinen ikoni Ilveksessä ja maajoukkueessa. Saavutti 7 mestaruutta, 3 maalikuninkuutta ja teki kerran ottelussa 8 maalia.\nOli myös perustamassa jääkiekkomuseota.\nDon Rosaa en niin paljon ole kerännyt kuin Barksia. Kirjamessuilta tuli hänen esiintymisensä jossa kertoi yhdeksi lopettamisen syyksi, että teki niin täydellisen tarinan, ettei voinut enää samaan yltää uudestaan.\nBarksin nimmarin olisi voinut saada kun hän kävi euroopassa elämänsä ainoan kerran ja jakoi nimmareita vain Helsingissä.\nSilloin joskus kun netti ja email oli uusi keksintö ja vähemmän käytetty. Lähetin Rosalle mailin, joka sisälti sivun täydeltä tekstiä DUCKDUCKDUCK ja kysyin, että osaako hän itse löytää ankan.\nRosalla oli tapana omiin tarinoihinsa piilottaa kuvan sekaan teksti duck, joka tarkoitti, että omistettu Barksille. (Dedicated to Uncle Carl from Keno)\nRosa vastasi viestiini lyhyesti.\nJa viikon eka runo(Puksu-juna on Lahdessa lasten ja vanhusten suosima kaupunkimatka)\nHaluasin viedä sinut puksu-junaan\nnähdäkseni peittoaako hymysi puksun lapsukaiset\nhymyt korvissa puksutellaan menemään.\nMutta en voi koska en uskalla kysyä\nuskalla edes katsoa sinuun\nJään siis kotiin\ntänäänkin taivaani on ikkunan takana\naurinkoni on avoinaisten kaihtimien takana\naurinkoni on vain kaistaleen taivasta\nLähettänyt Juhanin kulttuuri/viihde/keräily klo 5.37 Ei kommentteja:


Kartsan Lokkivihko: 2010\nHyvät päättäjät, me allekirjoittaneet toivomme, ettei suomalaisista jouluperinteistä tarvitsisi luopua kokonaan. Me toivomme kouluilta ja päiväkodeilta joustavuutta: sallikaa lasten laulaa uusien laulujen lisäksi myös samoja lauluja kuin heidän isovanhempansakin ovat aikoinaan laulaneet. Sallikaa perinteiden siirtyminen eteenpäin. Myös vanhan ajan joulu on suvaitsevaisuutta. - Iltasanomat\nja joulupukki ikkunalle\ntallilyhty koholla kädessään\nsie saisit kyllä jo tulla\nOtava 2010, 431 s.\nMenneen talven lumille ilmestyi erityisen odotettu kirja. Hannu Väisäsen romaani Kuperat ja koverat huipentaa hänen taiteilijatrilogiansa. Siinä eletään 1970-lukua, nuori Antero on lähtenyt Oulusta Savonlinnan taidelukioon, mistä matka jatkuu Helsingin Taideakatemiaan. Trilogian aloitti 2004 Vanikan palat, jossa elettiin oululaisella kasarmialueella sotilasperheessä, äidit vaihtuivat tuhkatiheään. Trilogian jatko Toiset kengät toi Hannu Väisäselle kirjallisuuden Finlandia-palkinnon 2007.\nKuperat ja koverat on taidokas ja laadukas päätös nuoren miehen odysseialle. On sanottu, että Antero on kuvataiteilija ja kirjailija Hannu Väisäsen alter ego. Kirjailija itse myöntääkin sen osittain Suomen Kuvalehden äskettäisessä haastattelussa. Fiktiivisyyden ja lentävän mielikuvituksen taso on kuitenkin selvästi kasvanut kohti tätä kolmatta osaa. Silmät ovat kuvataiteilijan silmät ja käsi on kirjailijan käsi. Siitä syntyy värikäs nuoren elämän kudelma.\nSavonlinnan taidelukiossa, kuuluisassa taikkarissa, on muun muassa itkulahko joka kokoontuu itkijäisiin Kasinosaaressa. Samaan aikaan hurmosliike huonoine tapoineen ja vapaine sekseineen hilluu toisaalla. Käydäänpä romaanissa Joensuun kaupunginteatterissakin katsomassa Brechtin Kolmen pennin oopperaa. Helsingissä sitten eletään taiteilijaelämää ja elämää. Rakkaus tulee duffelitakissa, herää taas Unkarissa Tamásin seurassa ja menee pettymysten myötä tullakseen osaksi elämänkudosta ja inspiraatiota.\nSanotaan että elämässä kaikki merkittävä tapahtuu vastakohtiensa leikkauspisteessä. Vastakohdat vaativat toisiaan kuin vaakakupit. Kuperat ja koverat on hyvä nimi tälle trilogian päätösosalle.\nTäytyypä sanoa, että tässä on kädessäni kirja, jota voin suositella lahjaksi tämän kevään nuorisolle, ylioppilaille ja muille valmistuville!\nOtetaanpa tähän lopuksi näyte Hannu Väisäsen romaanista Kuperat ja koverat. Siinä ollaan kirpputorilla.\n”Näin kasoittain laukkuja, kotona värkättyjä ja ostettuja, kaikki kultaiset vuotensa nähneitä. Kaikenlaista kuperaa ja koveraa tavaraa, linttaan astuttua, kita auki tai sitten lopullisesti ummessa.\nMuutakin hajoamisen, mätänemisen ja painovoiman alaista hyljättyä irtaimistoa näin. Korissa oli valtava kasa entisiä silmälaseja. Siinä olivat kaupungin kaikki huonot silmät, jyvät ja akanat, hyvät ja pahat, silmät jotka olivat tirkistelleet, juorunneet ja joista oli juoruttu, huonosilmäisistä kaupunkilaisista juoksentelemassa suuremmissa ja pienemmissä tilaisuuksissa.\nKaikki kuperat ja koverat lepäsivät raskaan taipaleen päätteeksi, toiset mahojaan pullistellen, toiset poskiaan sisään vetäen. Esineen kuperuus oli kielivinään ylpeydestä, kun taas koveruus näytti happamalta, se oli nurinkurista ja kätki hampaansa. Kupera oli viittaavinaan tulevaisuuteen, koveralle jäi ikävä menneisyys. Se oli puinen kapustan kuppi, tai vati josta rakit olivat nuoleskelleet sen vähän mitä isännät olivat sinne kaataneet.”\nIskelmä Rex 26.4.2010\n- Kari Tahvanainen -\nSavu valuu kuin maito hiljaa pellon yläpuolella. Tuuli on laiska ja lämmin lehmänturpa. Syksyinen illansuu, maatilalla. Mutta on nykyaika, pellot ovat paketissa ja Kekkonen haudassa.\nKotitilalla, navetan viereisellä kivisellä pellonläpäreellä sauhuaa heinänuotio. Äiti niittää selkä köyryssä auringonkukkia, kulottunutta heinää ja muita kukkasia ruostuneella sirpillään. Hänellä on punainen hattu päässään ja syyspomppa pienen ja pyöreän vartensa suojana, haisaappaat jalassa. Kotipoika kohentelee nuotiota. Pitkät halot palavat sen pohjilla, päälle hän mättää hangollaan kuivaa heinänkortta ja äidin myöhäistä heinätyssatoa. He ovat vaiti, kumpikin puuhailee omiaan, lääkkeet väsyttävät.\nPertti-Einari kävelee hitaasti kädet taskussa autolta kotiväen luokse. Tuttuakin tutummaksi mielensä pohjalle palanutta kotitietä hän kotipaikalle äidin ja pikkuveljen tykö käymään taas kyliltä osautui. Yhä pienemmäksi se hiekkatie kapenee pikatieltä lähdettäessä yli mäkien noustessaan kohti heidän piskuista kyläänsä vaarojen varjossa, rautatien halkaisemana. Siniset päivävaunut dieselin perässä ja italialainen kiskobussi kiitävät monta kertaa päivässä Joensuuhun, Nurmekseen päin. Ja puu vaeltaa tehtaalle, äiti laskee yhä vaunut, jos muistaa.\nSiinä oli seisake silloin kun Pertti-Einari oli lapsi, siinä ihan heidän kohdallaan pellonlaidassa. Nousivat aina porukalla lättähattuun aamulypsyn jälkeen, kaupunkiin. Ja palasivat iltapäivän junalla kotitilalle, tutun kotiseisakkeen kautta. Niitä seisakkeita oli pitkin radanvartta, melkein joka kylälle omansa. Lättähattu jyskytteli kaikessa rauhassa kaupunkien väliä, konduktööri repi vihkostaan matkalippukuponkeja. Monena syksynä marja-aikaan pienikokoinen nainen kaupungista jäi kotiseisakkeelle, sangot kädessään ja reppu selässään lampsi siitä sammalsuolle. Ja nousi sitten iltajunaan takaisin kohti kaupunkia, lakkaa tai puolukkaa sangot täynnä käsissään. Äiti ja isä jututtivat sitä joskus pellolle sattuessaan.\nPellonreunassa jutellaan nyt kolmisin niitä näitä, enimmäkseen ei mitään. Katselevat heinänuotiota, silmänsä seuraavat savun vaellusta entisten peltojen yllä mäkeä alas. Nuoresta koivikosta ovat lehdet jo lähteneet.\n- Tuollahan meillä oli se lehmisavu, samanlainen savu siitä nous kun tästä nuotiosta, tuolla navetan takana, Pertti-Einari puhelee, kun mieleen palaa suhtkoht terävä kuva kuusikymmenluvulta. Ihan värillisenä hän sen nyt näkee silmien hetkeksi sumentuessa. Vaikka ensimmäisen kameransa ja värifilminsä oli poikana ostanut vasta seitsemänkymmenluvun alussa. Muistojen kaitafilmi on kai värillistä kodakkia, ja kirkkaita ovat välähdysten kuutiosalamat muistin linssillä.\n- Kaikillahan ne sillon ol lehmisavut, kun lehmiisä lypsivät. Kun ol itikoita ja kärpässii. Ennee ei lypsetä lehmijä ulkona, eikä käsipelissä, äiti puhelee kumarassa sirppisavottansa lomassa.\nMeillä oli puolenkymmentä lehmää tuossa punaisessa navetassa pellon laidassa, muutama vasikka, kissoja, joskus porsas, Pertti-Einari laskeskelee.\n- Ja kerran jänis. Nappasin sen jäniksenpojan kiinni heinikosta metsäpellolta joskus viljanniittoaikaan. Kiepautin kanaverkosta pienen kopin navetannurkalle. Jänis siihen, vettä ja äpärikköä yöksi. Aamulla se makasi ikuisessa jäniksenunessaan. Sen sydän oli hakannut sylissäni pellolla kuin ompelukone, turpa ja korvat tärisivät, silmät olivat pelossa. Ei vapaata vangita voi, me kumpikin tiesimme sen. Mutta oikeasti, en tiennyt.\n- Mutta se pikkuvasikka, sehän tuli elävänä metsästä kotiin. Silloin yhtenä kesänä. Turusen ukon hartioilla se tuli, koivet ympäri olkapäitä, turpa roikkuen. Mansikki löntysteli kiltisti perässä. Oli melkein yö, kun ukko puuskutti metsänreunasta lippahattu hikisenä otsallaan. Mansikki oli poikinut päivällä siellä jossain. Oli jäänyt hoivaamaan vasikkaansa. Kun sitä ei lypsyaikaan karjasta löytynyt, alettiin etsiä ja huhuilla. Turusen ukko sattui sopivasti pistäytymään kylään asioillaan. Sarkahousuissaan ja nahkasaappaissaan se läksi lompsimaan metsään laitumien taakse yhteen suuntaan, isä läksi toisaalle.\n- Äiti lypsi sillä välin muut lehmät, minä poika hoitelin lehmisavua. Äitiä ei sen kummemmin ihmetyttänyt poikiminen luonnon helmassa, sellaista kun saattoi sattua ja oli sattunutkin aina hänen omasta lapsuudestaan asti. Siitä se kertoili huivipää kiinni lehmän lämpimällä turkilla.\nMaito tirskui peltisankkoon. Tonkka odotti syrjemmällä, sen päällä oli siivilä, johon lämmin maito kaadettiin. Siivilässä oli paperinen harsomainen suodatin, johon maidon vaahdot jäivät kissan iloksi. Kun lypsyaika oli ohi, raahasimme tonkan karjakeittiön vieressä olevaan maitohuoneeseen. Siellä oli betoniallas, puolillaan kylmää vettä. Köytimme tonkan yöksi altaaseen jäähtymään.\nAamulla se täyttyisi, ja vielä toinenkin tonkka vierellään. Äiti täyttäisi aamupäivällä maitolapun, minä laittaisin sen tonkan kanteen kuminauhalla. Kärräisin maitotonkat maitokärreillä matkan päässä maantien varressa olevalle maitolaiturille niin kuin olin tehnyt siitä lähtien kun jaksoin ja sattui koulusta lomaa. Maitolaiturilla oli oma nimi, Kylänpää 5, kuin kadunnimi harjakattoisen pikkutalon seinässä. Tonkillakin oli oma nimensä, tai paremminkin numeronsa.\nHakisin tyhjät maitotonkat illansuussa maitolaiturilta takaisin, ne Lieksan osuusmeijerillä edellispäivänä käyneet. Jos olisimme laittaneet maitolapun lisäksi mukaan voilapun, saattaisi maitolaiturilla olla pahvilaatikollinen voita ja juustoa, mukana purkki Tummelia. Lehmän utariin, lypsyvoidetta. Sitä jota sanottiin saksalaisten turistien syövän hyvänä suomalaisena sulatejuustona. Kun olivat sitä maitolaitureilta varastelleet, pihit sotasankarit rahisevine puheineen.\nViimeinenkin kuihtunut auringonkukka kaatuu sirppimummon heilauttaessa teräänsä. Äiti ojentautuu ja pitelee kaksinkäsin ristiselkäänsä, huokailee kun koskee. Kohta on iltasen aika, kourallinen tabletteja ja kesäkeittoa. Jalat kompuroivat, mutta omalla kotipellolla vielä. Veli puhisee vierellä kumikengissään ja haalareissaan. Kotiveli jolla on samat iltaset edessä. Katse vähän etsii, jalka hiukan liikkaa. – Meidän sakin kotipellolla, vai tulevalla golffikentällä, Pertti-Einari katselee ympärilleen.\n- Voihan siansaparot ja lehmänperseet, Pertti-Einari muotoilee kohta ääneen ajatustaan, kun sattuu katsahtamaan auringonkukan päätymistä valkoisen savun ja pienten liekkisormien kuolonkouraan. – Tässähän se suuri vävy meijät haukkua louskutti kesällä, kun ei oikein osattu olla hänelle, enkä ainakaan minä. Meijän perhe se on hajotettu. Puuttuu vain se kaunis valkonen paperi, jonka työ vielä allekirjoitatta jos että varaanne pidä. Lahjakirja se on. Sen jäläkkeen myö ollaan entinen perhe, ikuissiin aikoihin. Vain hauvassa ollaan yhessä, hyvä jos sielläkään. Vävyn jalkavaimo, sitä se tytöntylleröinen on.\n- Vain on se vävy semmonen pikkukeisari, piätäsä pitempi ihteesä, äiti puuskuttaa nilkuttaessaan yli ojanreunan kohti navettaa sirppiä viemään. Korjaa silmälasiensa asentoa nenänvarrella. Koiranpentu hyppii innoissaan kanaverkkoaitauksessa. – Eikä se tyttötylleröinen sille mittään anna, ite se kaikki pittää, häneltä pääsee.\nSavuhattara menee pään lävitse, miestä itkettää. Savu haisee koivuhalolle ja heinälle, hajussa on ripaus lehmisavun muistoa. Pentti-Einari tajuaa äidin huomaamattaan sanomasta, että ajatus on jo heitetty sairaalloisen kotiväen päähän itämään. Katselee edellänsä lyllertäviä, kotiväkeä joka jäi kotipaikalle kun muut lapset jo lähtivät pesästä, yksi kerrallaan viipottivat kaupunkeihin ja kirkonkylille. Lopuksi isä läksi hiekkasärkkään, hautuumaalle. – Käentytär se tulloo sitten takasi, ja se auervaara ukkonsa lirkuttellee vielä kaikki itelleen parain päin siltä pois, jos ei…, häneltä pääsee, melkein vain itselle vaisusti puhellen.\n- Männään iltaselle. Ja oothan sie yötä kun nyt kerran tulit? On se ullakkohuone ihan lämpimänä, ei siellä kukkaan nykysin oo yötä. Hyvä kun sie ees oisit. Aina oot niin kiirreinen, polliisimies. Ei ois uskonna, mikä sinustakkii tulloo, sillon kun pikkupoikasena niitä heinäseipääntappeja kulettelit tuossa heinäpellolla pahvilaatikossa perässäs.\n- Aattelin mie olla yötä, kun oon vappaavuorossa pitkästä aikkaa. Kooärpeessä on ollu hiton kiirettä. Eukkokin on yövuorossa siellä keskussairraalassa. Jos vaikka tässä velipoika lämmittäs tuon meijän vanhan puusaunan. Otettas saunaoluvet ja parit terävät, ja sie ottaisit parit kolomet likköörit. Unohtus ees vähäks aikaa nuo kolotukset. On niin mukava tämä syysilta, ja tuo savu, kuin oltais lehmisavulta tulossa. Ja tonkat kolahtelis.\nSavu valuu poispäin kuin maito hiljaa pellon yllä. He menevät tupaan iltaselle. *\nTÄMÄ NOVELLI oli kisaamassa MTK Pohjois-Karjalan juhlakilpailussa Elävä maaseutu 2007. Se sijoittui mitalisijoille, hopeaa tuli aikuisten sarjassa. Raadissa oli mm. kirjailija Heikki Turunen.\nNOVELLIN TEEMA on maassamme iätön. Katsokaa vaan ympärillenne! Samat rikokset toistuvat. Kysymys kuuluukin, onko Suomessa vielä Miehiä puuttumaan rikoksiin, joissa pientalonpoikien ym. köyhien verellä ja hiellä hoivatut maat ja mannut päätyvät huijareiden ja rikollisten käsiin. Kylänmiehetkin ovat näköjään vaihtaneet miehuutensa rahaksi.\nLähettänyt Kari Tahvanainen klo 16.02\nKirjanmerkkejä sitä voi tehdä tuhannella ja yhdellä tavalla. Minulla tällä hetkellä Sinuhe egyptiläisen välissä lampaanvillasta huovutettu vihreä Sivutin.\nSain sen Jyväskylästä, jossa moisia valmistaa lepinkäinen-niminen yritys: www.lepinkainen.fi – Nettisivuilla on kuva moisista kirjanmerkeistäkin!\nLähettänyt Kari Tahvanainen klo 19.10\nJos te tai lapsenne sairastatte nuhaa ja yskää, kirjat helpottavat nukkumista. Lapselle voitte laittaa Harry Potter-teoksia korokkeeksi sängyn pääpuoleen sängynjalkojen alle.\nAikuisille taas sopivat esimerkiksi Ilkka Remeksen romaanit. Ja niin hengitys helpottuu ja uni tulee.\nJos käytätte Kalle Päätalon koko tuotantoa sängyn korokkeena, varokaa, ettei nukkuja tipahda sängystä unensa aikana.\nLähettänyt Kari Tahvanainen klo 19.08


Luottoluokituksemme laski, mutta ymmärretäänkö miksi? — karilaurila\nFitch perustelee Suomen luottoluokituksen pudotusta muun muassa sillä, että Suomen talouskasvu on tällä hetkellä heikointa koko EU:n alueella Kreikkaa lukuunottamatta. Suomen talous kasvoi viime vuonna vain 0,4 prosenttia.\nAuttaako tässä muka yhteiskuntasopimuksen tavoite: ostovoiman leikkaaminen kotimarkkinoilla? Ne kotimarkkinat kun ovat noin puolet kansantuotteestamme.\nJos saisimme yksityistä taloutta elpymään kotimarkkinoilla, julkisen rahoituksen osuuskin pienenisi yksityiseen sektoriin verrattuna. Olenko vain minä yksinkertainen kun tuntuu, etteivät taloudesta päättävät muka ymmärrä tätä?\nOstovoiman leikkaaminen kun leikkaa ostovoimaa juuri niiltä kotimarkkinoiden asiakkailta. Kauppias tarvitsee asiakkaansa kotimarkkinoillakin.\nVientimarkkinoilla taas tuskin saadaan savupiipputehtaiden tuotannolla kovinkaan kummallista nousua aikaiseksi vaikka kuinka hintoja (palkkoja) alentaisimme, kun Suomen lisäksi koko euroalue elää deflaatiossa. Turhaa niitä huopatossuja on tuottaa enemmän ja halvemmalla hyllyihin pölyttymään.\nViennin elpymiseen on keksittävä parempia keinoja kuin alennusmyynti markkinoilla, joilla raha ei liiku. Esimerkiksi tuottaa sellaisia tuotteita, joilla on kysyntää.\nOngelmamme on, kuinka vienti saadaan vetämään kotimarkkinoita tuhoamatta, ei suinkaan kilpailukykymme (joka itse asiassa on edelleen yksi maailman parhaista).\nJaakko Aalto 12.3.2016 15:16\nJätät kokonaan huomioimatta viennin tippumisen ja maksutaseen vajeen kasvamisen.\nKari Laurila 12.3.2016 16:35\nJaakko Aalto 12.3.2016 16:47\nEt niin. Huomasin kyllä, että kiirehdin kirjoittamaan perättömiä ja olin pyyhkivinäni kommenttini pois. Vissin minun sormet sitten lipsuivat. Minun moka.\nKari Laurila 12.3.2016 17:57 Vastaus kommenttiin #4\nYhteiskuntasopimuksen pihvi taitaa oikeasti olla se, että halvempien työvoimakustannusten maana saisimme houkuteltua tänne ulkomaista sijoitustoimintaa, ei mikään kilpailukyky.\nSuomen muuttaminen halpatuotantomaaksi sisäisellä devalvaatiolla taitaa vain olla haihattelua.\nJaakko Aalto 12.3.2016 18:54 Vastaus kommenttiin #6\nKilpailukyvyn parantaminen ja ulkomaisen sijoitustoiminnan houkutteleminenhan eivät ole toisensa poissulkevia vaan toisiaan tukevia vaihtoehtoja. Tähän liittyy kyllä myös ongelma, eli Suomen muuttuminen tytäryhtiötaloudeksi. Ja sehän on hyvää vauhtia tapahtumassa, merkittävältä osin valtion toimesta, joka on myynyt omistuksiaan ulkomaisille sijoittajille. Sen jälkeen osingoista itkeminen on sitten lähinnä krokodiilin kyynelien vuodattamista. Kun päätösvalta on myyty pois, seurauksia on turha itkeä.\nHannu Siipola 12.3.2016 15:49\nEn tiedä minäkään, mutta joitakin ehdotuksia olisi. Minne joutuivat muuten ne 60 miljardia / kuukaudessa jaettavat euro pankin rahat. Eikös siitä tule 700 miljoonaa Suomen osuudeksi?\nSitä voitais investoida vaikka mihin. Esim koulutukseen,jotta osattaisiin tehdä muutakin kuin huopatossuja.\nKoska EU kuitenkin nyt joka tapauksessa hajoaa niin eivät pysty perimään velkojaan takaisin. Siksi nyt kannattaisi ottaa niin paljon velkaa kuin ikinä pystyy. Nimenomaan EU:sta.\nVäärä valuutta ainakin on. Ja valtiosopimuksia pitää muuttaa. Jotkut muut kuin suomalaiset päätää nyt Suomen asiat.\nVenäjä on luontainen kauppakumppani. EU:n hajotessa kauppa sinne alkaa taas vetämään, ellemme sössi sitäkin mahdollisuutta Nato kiimailuillamme. No ehkä se ei sentään Stubidollakaan onnistu....\nKari Laurila 12.3.2016 17:55\nTiesitkö tämän Suomenkin valtionvelasta? Kannattaa lukaista koko artikkeli.\n"... Suomen ja muidenkin eurovaltioiden velkaantuminen on jo taittunut laskuun, jos keskuspankkien ostamat velkapaperit vähennetään valtioiden velkataakasta.\nTällaista vähennystä voi perustella EKP:n neuvoston viime joulukuussa päättämän velkakirjaohjelman muutoksen vaikutuksilla. Tuolloin neuvosto päätti, että osto-ohjelmassa hankituista velkakirjoista erääntyvät pääomat sijoitetaan takaisin samanlaisiin velkakirjoihin.\nTämä pääomakierrätys on käytännössä yhtä kuin ostettujen velkakirjojen epäsuoraa mitätöimistä ainakin siihen asti, kun päätös kumotaan ja keskuspankit alkavat joko myydä velkakirjoja tai antavat niiden ainakin erääntyä pois taseistaan.\nNiin kauan kuin keskuspankit ostavat kasvavan osan eurovaltioiden velkakirjoista, pitävät niitä hallussaan määrättömän ajan ja kierrättävät korotkin voitonjakona valtioille, on tämä osa velasta valtioiden rahoitushuollon näkökulmasta kuin mitätöity pois päiviltä..."


Ihastuin Roberto Cavallin farkkutakkiin ja sain idean! - VillaNanna\nOlen ennenkin sanonut, että Pinterestistä löytyy ihan mitä tahansa ja nyt löysin jotain mikä oli ihan pakko toteuttaa omalla tavalla. Nimittäin Pinterestissä tuli vastaan Roberto Cavallin farkkutakki, jonka hinta oli $1058, tässä kohtaa haukoin henkeä mutta tietenkin tuunaajaeukkona oli pakko kävellä Fidaan sisälle ennen töihin menoa…Niin kun mulla ei ole yhtään ylimääräistä farkkutakkia ja farkkuja kotona. Ehkä olisi mutta halusin tietynlaista farkkua. Loppultaan tämä työ ei kovin ekologiseksi jäänyt, sillä kun sain tuunauksen valmiiksi, heitin takin hihat sekä helman Kloritekylpyyn. Tätä en olekkaan tehnyt aikoihin. Tämä ei ole mitenkään pakollista, sillä efektejä voi tehdä erivärisillä farkuilla, mikä on oikeasti järkevin vaihtoehtokin. Minua itseäni jäi kuitenkin vaivaamaan se, että takki sekä housut olivat liian saman sävyiset makuuni.\nEn yleensä juurikaan tee tällaista, että nappaan muotisuunnittelijan ideoita ja teen oman version. Useimmiten kun nappaan sitten muilta käsityölisiltä, sillä ne ovat yleensä mielenkiintoisempia töitä kuin itse muotisuunnittelijoiden. Tämä työ on myös todella helppo toteuttaa, riittää, että on isot farkut ja farkkutakki. Nämä kaksi osaa yhdistetään ja se on siinä. Toki hiukan mallailin ja käytin hyödykseni myös muita farkkuja, jotta sain lopputulokseksi edes jotakin sinne päin tai näin päin. Itse tykästyin tähän takkiin ihan superisti ja tavallaan myös innostuin siitä, että voisi hyödyntää joskus myös suunnittelijoiden ideoita omassa tekeleessä.\nKun suunnittelin asua, niin pyysin jälleen kerran seuraajiltani apua ja julkaisin kolme kuvaa, joissa oli kolmet eriväriset housut. Voittajaksi suoriutui pinkit pöksyt, joita käytän nykyään todella harvoin. Kivaa vaihtelua saa kun kysyy neuvoa teiltä ja varmasti tulen tekemään näin useamminkin. Paidaksi valitsin Kierrätyskeskuksesta löytämäni miesten t-paidan sekä mieheni taiteilemat kengät. Kengistä enemmän täällä. Kengät ovat ihan lempparit ja käytössä aina kun on tarpeeksi kuivaa. Toiset kengät odottaa kovasti jo tekijäänsä, mutta ei tuolla isännällä ole tällä hetkellä aikaa moiseen puuhasteluun. Mutta ehkä kesällä sitten päästään homman kulmasta kiinni ja saadaan kaikkea kivaa tänne blogiin.\nSä olet sitten hyvä! Hieno farkkutakki:)\nWau! Kerrassaan onnistunut tuunaus 🙂 Todella upea!\nUlla Annika/Simpukka ja meriheinä kirjoitti:\nHei olipa kiva idea tällaiselle ikuiselle farkkutytölle. Farkkukangas on loputon inspiraation lähde. Vaatteita en osaa kovin hyvin ommella, mutta sitten on kyllä muita juttuja, joista jo käyn korvienvälijumppaa :). Heino takki! Aurinkoista ja keväistä pääsiäistä! 🙂\nTämä on kyllä niin totta, että farkku on loputon inspiraation lähde. Ja tämä on helppo tehdä, jos vähänkään on ommellut jotakin.\nIhana farkkutakki kevääseen 🙂\nWau sä olet kyllä niin lahjakas 🙂\nWau, oot todella taitava! Ihastelen aina kun joku osaa itse tehdä ja tuunata.\nKiitos, tämä on kyllä niin ihana 🙂\nTää on niin kivaa puuhaa…Tulee himo 😀\nNo wau! Varsinainen tuunaajaeukko olet! Jää Cavallit kakkoseksi ja kierrätys kunniaan!\nJuu, tämmönen tuunajaeukko mä olen 😀


Asuminen - UEF Kamu\nOpiskelija-asuntoa voivat hakea kaikki Itä-Suomen yliopistossa päätoimisesti opiskelevat. Asuntoa voi hakea kun opiskelupaikka on varmistunut. Opiskelija-asuntoja vuokraa Joensuussa Opiskelija-asunnot Oy Joensuun Elli ja Kuopiossa Kuopion opiskelija-asunnot Oy Kuopas.\nTutustu tarkemmin Elliin ja Kuopakseen\nJoensuun Elli - opiskelija-asunnot Oy\nJoensuun Elli on Joensuussa opiskelija-asuntoja tuottava, ylläpitävä ja vuokraava osakeyhtiö. Asukkaitamme ovat Itä-Suomen yliopiston ja Karelia-ammattikorkeakoulun sekä muiden joensuulaisten peruskoulun jälkeisten oppilaitosten opiskelijat.\nEllin sivuille pääset tästä linkistä (avautuu uuteen välilehteen)\nKuopion Opiskelija-asunnot Oy (Kuopas) (avautuu uuteen välilehteen) asuttaa suuren määrän opiskelijoita Kuopiossa. Toivottavasti viihdyt asunnoissamme! Suosittelemme asumiseen liittyvien ohjeidemme lukemista sivuiltamme ennen muuttoa, jotta opinnot lähtevät myös asumisen osalta keveästi käyntiin!\nwww.kuopas.fi (avautuu uuteen välilehteen).\nTutustu Samoilijan kohteeseen (video, 3:03)\nKampuskaupunkien muihin asumisvaihtoehtoihin (mm. vuokra- ja asumioikeusasunnot) voi tutustua esimerkiksi Kuopion kaupungin asumisen sivuilta (avautuu uuteen välilehteen) sekä Joensuun kaupungin www-sivujen kautta (avautuu uuteen välilehteen).\nYliopiston vierashuoneista ja –asunnoista (avautuu uuteen välilehteen, skrollaa aalspäin ”Tulossa vierailulle” -kohtaan, valitse haluamasi kampus ja shrollaa kohtaan ”Majoitus ja vierashuoneet”)\nUseiden hotellien lisäksi kampuskaupungeista löytyy myös hostelleja ja muuta edullista majoitusta:\nJoensuussa majoitusta koottuna (avautuu uuteen välilehteen)\nKuopio-Tahko majoitus (avautuu uuteen välilehteen)\nKuopio Hostel Hermanni (avautuu uuteen välilehteen)\nKuopio Hostelli Matkustajakoti (avautuu uuteen välilehteen)\nKuopio Hostel Asema (avautuu uuteen välilehteen)\nKuopio Retkeilymaja Virkkula (avautuu uuteen välilehteen)\nLisäksi kannattaa tutustua Airbnb:n tarjontaan (avautuu uuteen välilehteen)\nopiskelija-asunnot asuminen kampus Kuopas yliopisto ammattikorkeakoulu lukio ammattikoulu Elli


on hiipiny hilijaa maesemaan. Kun katon tuosta ikkunasta takapihalle niin näjen harmaan syysaamun. Pilivet riippuu matalalla japienonen tuulenvire heiluttaa Esterin oksija. Muutama omppu vielä jaksaa pittää kiinni elämänlangastaan, odotan, että nekin lähipäivinä tippuu luonnonmenetelmällä.\nHumalan lehet on luonto maalannu jokirijavaksi ja orapihlajassakin on jo keltaesia lehtiä. Ruusut hehkuu vielä tummanpunaisina ja on siinä jotain keltaisiakin kukkia odottamassa sitä viimestä päivää jolloin kaikki on ohi.\nLinnunpönttökin on jätetty autioksi. Kirjosieppopari ahkeroi alkukesästä ja kasvatti poikueen ja häippäsi poikkeen. Palanneeko keväällä.\nNyt on sitä aikaa, että pihalla ei lintuja vieraile. Jostakin voi kuulua harakan pirullinen nauru.Äänellään se lintukin laulaa, toteutuu hyvin.\nUseampi siilikin on vieraillut iltasilla pihalla kesäaikaan. Vieläkö käynee? On illalla jo niin pimeää ettei erota vaikka tarkkaileisikin. Eikös se siili horrosta talven, jos vaikka lienevät jo menneet sänkyhommiin.\nKuura-aamuja ei ole vielä ollut. Nekin on kohta ajankohtaisia. Synkkää se on, mutta minkäs teet!\nKommentoi Lähettänyt: - 10.9.2011 klo 08.46